Irekia Eusko Jaurlaritza - Gobierno Vasco :: Turismo, Merkataritza eta Kontsumoko sailburu Sonia Perez Ezquerrak Turismoa Euskadin kanpainaren irudi berria aurkeztuko du\n\nTurismo, Merkataritza eta Kontsumoko sailburu Sonia Perez Ezquerrak Turismoa Euskadin kanpainaren irudi berria aurkeztuko du Iturria: Irekia\nperez_basquexperience_.jpg Iturria: Irekia\nfoto3.jpg Iturria: Irekia\nfoto2.jpg Iturria: Irekia\n\nbasquexperience_negro_positivo.jpg Iturria: Irekia\n\nbasquexperience_negro_color.jpg Iturria: Irekia\nGaurtik aurrera Euskadik #Basquexperience lema eta doinu propioa izango ditu herrialdea sustatzeko garaian bere irudi turistikoa bateratzeko asmoz.\nSailburuak azaldu duen bezala, “Zerbaitek bereizten bagaitu, hori espazio txiki batean jarduera-eskaintza ugari eta erakargarriak, mota askotako paisaiak eta aukerak edukitzea da. Euskadik ez ditu milaka esperientzia soilik biltzen, Euskadi bera esperientzia bat da”.\nTurismo, Merkataritza eta Kontsumoko sailburu Sonia Perez Ezquerrak Euskadin Turismoaren irudi berria aurkeztu du, eta horretan laguntzeko, kanpainaren lema eta doinu bereizi eta espezifikoa ere aurkeztu ditu. Halaber, Turismo Sailak barne-merkatua bereziki sustatzeko EITBrekin elkarlanean egin dituen hainbat telebista-programatan agertuko da irudi berri hori. EITBko zuzendari nagusi Maite Iturbe sailburuarekin batera egon da aurkezpenaren atal honetan.\nSailburuak Euskadin turismoak bizi duen une gozoa gogoratu du eta horretaz baliatzeko eskatu du, era horretan, hurbil dugun espazio batean aukera ugari eskaintzen dituen helmuga erakargarri gisa Euskadiren irudia indartzeko. “Euskadik bera irudikatuko duten berezko izen bat eta melodia bat merezi ditu, bere izaera, sustraiak, oraina eta etorkizuna erakusteko”.\nHorregatik, doinu propio bat sortu da “Euskadik nolako soinua duen gogoratzeko; antzinako tradizioa eta berrikuntza kosmopolita gogoratzeko; itsasoa, gatza, basoetako goroldioa eta bailaretako berdea gogoratzeko; kulturarekin elkartutako industrien burdina eta kea gogoratzeko, euren sustraiekin leialak diren abangoardiako hiriak gogoratzeko; kalitatezko produktuak, lapikoen eta saltsen lurrina, eta sukaldeko delicatessenak gogoratzeko. Euskadik bere soinua, usaina eta zaporea ditu, Esperientzia paregabea da”.\nEuskadiren aberastasunaz gozatzen duten bisitariek bisita-liburuetan utzitako oharren grafian oinarritutako #Basquexperience leman islatzen da esperientzia-izaera hori.\nBai doinua bai lema hilabete honetatik aurrera ikusi ahal izango diren hainbat telebista-programatan —EITBrekin elkarlanean eginak— estreinatuko dira. Programa horietan arreta berezia ematen zaie Euskadi bertako biztanleei, hauek gutxiago ezagutzen dituzten edo, ezagunak izan arren, hain ohikoak ez diren ikuspegiak eta espazioak gordetzen dituzten txokoak bisita ditzaten.\n“Euskadin, 2. merkatu garrantzitsuena, hain zuzen ere, gure autonomia-erkidegoko pertsonek osatzen dute, bisitari guztien % 10 dira”, ñabartu du sailburuak. ”Garrantzitsua da ez bakarrik beste autonomia-erkidegotako bisitariengana zuzentzea, baita bertako bisitariengana ere, askotan gure lurraldean barrena mugitzen garelako, bertan bidaiatzen dugulako eta gure lurra ere ezagutu nahi dugulako”.\nProgramak modu monografikoan planteatzen dira gai diferenteak jorratuz, baina beti elementu azpimarragarrienak barne hartzeko aukera ematen duen zeharkako ikuspegi batekin. Natura-turismoa, familia-turismoa, industria-turismoa, hiriburuak, kostaldea eta enoturismoa dira gai horietako batzuk, esperientzia gastronomikoz eta erosketa arduratsuko turismoz lagunduta.\n“Izan ere, erosketa arduratsuen turismoak gero eta garrantzi handiagoa hartzen du kapituluetan zehar, benetako erosketa-esperientziak indartzeko eta garatzeko asmoz. Denda horiek balioa eransten diote gure turismo-eskaintzari eta, aldi berean, euren turismo- eta jarrera-marka definitzen dute”.\nintervencion_perez_turismo_... behera kargatu (5 MB)\nbasquexperience_negro_posit... 300 KB (jpg)\nbasquexperience_negro_color... 400 KB (jpg)\nBASQUEXPERIENCE.zip 8 MB (application/zip)\nMerkataritzak eta turismoak Euskadiko enpleguari egiten dioten ekarpena azpimarratu du Sonia Pérez Ezquerra sailburuak


Bileran parte hartu zuten euskal etxeetako zenbait ordezkari (argazkia BordeleEE)\nParise, Paue, Bordele, Lurde eta Clermont-Ferrandeko euskal elkarteek bilera egin zuten iragan abuztuaren 20an Alduden, Peio Oteiza ekoizleak gonbidatuta. Oteiza internet bidez euskal jakiak saltzen dituen Pierre Oteiza enpresaren jabe da eta euskal etxeekin harreman estua du. Bilera enpresaren egoitzan egin zuten eta euskal etxeetako ordezkariek enpresaren mozkinak dastatzeko aukera izan zuten, elkar ezagutu eta esperientziak trukatu bitartean. Hau bai hori lana gustura egiteko modua!\nAldude, Nafarroa Beherea. Iragan abuztuaren 20ean Alduden egin zen bileran frantziar estatuko euskal etxeetako 30 bat ordezkari bildu ziren, Pierre Oteizak eginiko gonbiteari erantzunez. Bilera honen bidez Oteizak euskal elkarteei eskertu egin nahi izan zien bere produktuak ezagutarazten egiten duten lana, baina topaketa haratago joan zen: euskal etxeetako kideak elkar ezagutu eta harremana sendotzeko aukera bilakatu zen.\n"Helburua aski sinplea zen ororen buru: Peiok eskertu nahi gintuen, bai eta elgarretaratu eta elgar ezagut ginezala", azaldu dio EuskalKultura.com-i Bordeleko Euskal Etxeko presidente David Mugicak. "Jakina, izigarri egun goxoa izan zen: ongi jan, edan eta kantatu! Bai eta ere, serioskiago, gutartean mintzatu gure egoeraz, xedeez eta abar. Horren ikuspundutik ere interesgarria izan zen". Esperientzia hain izan zen ona, datorren urtean errepikatzeko asmoa agertu zutela denek.\nTopaketan Frantziako hiru euskal etxe ofizialak (Parise, Bordele eta Paue) eta elkarte ez ofizialak ere bildu ziren (Lurde, Clermont-Ferrand). "Badira beste zenbait elkarte Tolosan (ezin etorririk) eta Montpellieren, bai eta ainitzez urrunago ere Saint-Pierre et Miquelon eta Kaledonia berrian!", agertu du Mugicak.\nMahaiko hutsuneak hutsune, Hexagonoko euskal etxeak biltzen ziren lehen aldia izan zen, eta pozik agertu ziren denak esperientziarekin. "Baditugu jadanik harremanak Parise eta Paueko elkarteekin, Pauek Lurde ezagutzen du noski hurbil-hurbil direla eta; bainan denak elgarrekin izaitea, hori lehen aldia zen", azpimarratu du Mugicak. Bileran, halaber, Euskal Kultur Erakundeko presidente Mikel Erramouspe ere izan zen. Erramouspek euskal etxeei EKEn toki gehiago emateko asmoa agertu zuen.\n[Bileran proiektu eta esperientzia trukatzeaz gain Pierre Oteizaren produktuak dastatu zituzten euskal etxeetako ordezkariek (argazkia BordeleEE)]\nBordeleko euskal etxetik 10 bat lagunek egin zuten bidaia, tartean David Mugica presidentea, Jean-Marc Goyheneche (presidente-ohia, orain diruzaina), Marie-Pierre Roy, eta Bestalariak koraleko kideak. Parisetik berdintsu, horien artean Sébastien Daguerre (joan den martxoan presidente bihurtua) eta Arlette Oçafrain.\nLurdeko euskal elkartetik (Lourdes, Bigorre eskualdean) ere beste hainbeste, Charles Etchepareborde presidentea eta Jean-Pierre Arla diruzaina buru. Pauetik Jean-Pierre Urrutia presidentea eta Frantxoa Challet presidente-ordea inguratu ziren. Clermont-Ferrand-eko elkarteko kide ohi bat ere bertan izan zen.\n-Pierre Oteiza enpresaren webgunea, hemen (euskal jaki salmenta online)


Beti izango da Bilbo\nAberasturik bezeroei atezaintza zerbitzua eskaintzen die, estantzia ezin hobeaz gozatzeko. Gure esku utz dezakete erreserbak egitearen ardura edo inguruan zer bisitatu daitekeen zalantza, era berean gomendioak ere emateko prest gaude.\nBezeroren, heldu bezain leister, hozkailuak produktuz beteta aurkitu izan nahiko balu, Aberasturik aurretiko erosketak egiteko aukera ematen du, erosketak heldu bezain pronto prest izateko.\nKiwi ekoizpen integratua\nAberasturik Kiwi hazkuntzan erabiltzen diren instalazioak ikusteko aukera ematen du. Kiwi hauek orain dela hiru hamarkada baino gehiago landatzen ziren moduak izanda, 200 arbola eta hektarea bateko eremua hartzen du.\nKiwi plantazioa ostatutik 300 metrotara aurkitzen da eta erraz iris daiteke.\nAberasturik bezeroen eskura ortu bat jartzen du. Bertatik bezeroek sasoiko produktuak har ditzakete, hau da, bezoroak baserriko ortura joan ahal izango dira, behar dituzten produktuak beraien eskuekin landatu eta ortutik- platerrerako beharrezko diren produktuak eskura izango dituzte bazkari gozo bat prestatu ahal izateko.\nEskaintzen diren produktuak sasoiaren araberakoa izaten dira, bezeroak datozen eguna eta klimaren araberakoak.\nBertan ostatuta dauden bezeroentzat, heldu bezain pronto, bertako, sasoiko eta jateko prest dauden produktuak eskainiko zaizkie.\nBertako hainbat prokuktu ere eskaintzen ditu, hala Nola, Txakolina edo eztia, denak Urdaibaiko eskualdean eginak.\nBereiziki umeak dituzten familientzat pentsatua, Aberasturi Art Experience-k natura eta artearekin erlazionatutako esperientzia artistikoa izateko aukera eskeintzem die familiei.\nHorretarako marrazketa tailerrak emango dira umeak mundu koloretsuan eta baserri-munduan murgiltzeko asmoz.\nTailer hauek bertako artista KZN-en esku egongo dira, graffiti teknikak baserriko esentziarekin nahasturik umeekin (10 urtetik aurrera) horma-irudi bat eginez.\nAberasturi art Experience bakoitzarekin video labur bat eskaintzen da esperientzaren oroigarri gisa.


Letrozole Artxiboak - Steroid Raws\n/Bloga/Posts Tagged "Letrozole"\nPCT Letrozole hauts gordinak-Bost gauza ezagutu behar ditut!\nDr. Patrick Young idatzi in letrozole .\nPCT Letrozole hauts gordinak-Bost gauza ezagutu behar ditut! Q1: Letrozole hauts gordin bat steroid da? A1: Letrozole hauts gordinak, Letrozoleko esteroideek lehortu beharreko hautsa, Hormore mota bat da, ez esteroideak, PCT seriekoak. Beste batzuk Tamoxifen, Clomid, Aromasin, Halotestin, Anastrozole bezalakoak dira. Hona hemen oinarrizko informazioa: CAS: 112809 -51-5, Formula molekularra: C17H11N5, Pisu molekularra: 285.31 Hodi puntua: 181-183 ° C, Kolorea: White rstalline zuri edo zuri off, jendeak Letrozole normalean gordetzen du [...]


Albisteak - Hemen da ehungintzako ehunetarako aukera handia! Munduko merkataritza askeko eremurik handiena sinatu da: salgaien% 90 baino gehiago zero tarifen esparruan sar daitezke, eta horrek munduko jendearen erdia eragingo du!\nEhungintzako ehunetarako aukera handia hemen da! Munduko merkataritza askeko eremurik handiena sinatu da: salgaien% 90 baino gehiago zero tarifen esparruan sar daitezke, eta horrek munduko jendearen erdia eragingo du!\nAzaroaren 15ean, RCEP, munduko merkataritza hitzarmeneko zirkulu ekonomiko handiena, behin betiko izenpetu zen ofizialki zortzi urteko negoziazioen ostean! Biztanleriarik handiena, kide egitura anitza eta munduko garapen potentzial handiena duen merkataritza libreko eremua jaio zen. Ekialdeko Asiako eskualde mailako integrazio ekonomikoaren prozesuaren mugarri nagusia da, eta bultzada berria eman dio eskualdearen eta baita munduko ekonomiaren berreskurapenari ere.\nProduktuen% 90 baino gehiago pixkanaka zero tarifak dira\nRCEP negoziazioak aurreko "10 + 3" lankidetzan oinarritzen dira eta esparrua "10 + 5" -era zabaltzen dute. Aurretik, Txinak merkataritza askeko eremua ezarri du ASEANeko hamar herrialdeekin, eta Txina-ASEAN Merkataritza Libreko Eremuko zero tarifak bi alderdien zerga-gaien% 90 baino gehiago estali ditu.\nChina Times egunkariaren arabera, Zhu Yin Nazioarteko Harreman Eskolako Administrazio Publikoen Saileko irakasle elkartuak esan zuenez, "zalantzarik gabe RCEP negoziazioek urrats handiagoak emango dituzte tarifa oztopoak murrizteko. Etorkizunean, zerga kontzeptuen% 95 edo gehiago ez dira zero tarifen aplikazioan sartzetik kanpo geratuko. Merkatuaren espazioa ere handiagoa izango da. Hori abantaila politiko handia da kanpoko merkataritzako enpresentzat ".\n2018ko estatistiken arabera, hitzarmeneko 15 estatu kideek mundu osoan 2.300 mila milioi pertsona inguru estaliko dituzte, mundu osoko biztanleriaren% 30; BPG osoa 25 bilioi dolar baino gehiago izango da eta estalitako eskualdea munduko merkataritza askeko gune handiena bihurtuko da.\nAurtengo lehen hiru hiruhilekoetan, Txinaren eta ASEANen arteko merkataritza bolumena 481.81 mila milioi dolarretara iritsi zen, urte arteko% 5eko hazkundea. ASEAN historikoki Txinako merkataritza-bazkide handiena bihurtu da, eta Txinak ASEAN egindako inbertsioa% 76,6 handitu zen urte artean.\nGainera, akordioa amaitzeak hornidura-katea eta balio-katea eraikitzen lagunduko du eskualdean. Wang Shouwen Merkataritza Ministroordeak eta Nazioarteko Merkataritza Negoziazioetako Ordezkariordeak behin adierazi zuen eskualdean merkataritza askeko zona bateratua eratzeak tokiko eskualdeari lagunduko diola hornidura katea eta balio katea osatzen dituen abantaila konparatiboetan oinarrituta, eta eskualdeko salgaien eta teknologiaren fluxuari eragingo dio. , Zerbitzu-fluxuak, kapital-fluxuak, pertsonen mugaz gaindiko mugimenduak barne, onura handiak izango dituzte, "merkataritza-sorkuntza" efektua osatuz.\nHar dezagun arroparen industria adibide gisa. Vietnamgo jantziak Txinara esportatzen badira, tarifak ordaindu beharko ditu. Merkataritza askeko akordioarekin bat egiten badu, eskualdeko balio katea jokoan jarriko da. Txinak artilea inportatzen du Australiatik eta Zeelanda Berritik. Merkataritza askeko akordioak sinatu dituenez, etorkizunean artilea inolako zergarik gabe inporta dezake. Inportatu ondoren, Txinan ehunetan ehunduko da. Ehun hori Vietnamera esporta daiteke. Vietnamek oihal hori erabiltzen du jantziak egiteko Hego Koreara, Japoniara, Txinara eta beste herrialde batzuetara esportatu aurretik, zergarik gabekoak izan daitezke, bertako ehungintza eta jantzien industriaren garapena sustatuko dutenak, enplegua konponduko dutenak eta esportazioetarako ere oso ona. .\nHori dela eta, RCEP sinatu ondoren, produktuen% 90ek baino gehiagok tarifak zero jartzen badituzte, dozena bat kidetik gorako bizitasun ekonomikoa sustatuko du, Txina barne.\nAldi berean, barne egitura ekonomikoaren eraldaketaren eta atzerriko esportazioen beherakadaren testuinguruan, RCEPek aukera berriak ekarriko ditu Txinako ehungintza eta arropa esportazioetarako.\nZer eragin du oihalgintzan?\nJatorrizko arauek ehungintzako lehengaien zirkulazioa errazten dute\nAurten RCEP Negoziazio Batzordeak jatorrizko arauen eztabaida eta plangintza jorratuko ditu klausula publikoetan. CPTPP-k ez bezala, jatorrizko arau zorrotzak ditu herrialde kideetan zero tarifa duten produktuentzat, hala nola ehungintzako eta jantzigintzako industriak Yarn Forward araua onartzea, hau da, haritik abiatuta, estatu kideetatik erosi behar da zero tarifa hobespenak. RCEP negoziatzeko ahaleginen puntu nagusietako bat 16 herrialdek jatorrizko ziurtagiri komuna partekatzen dutela eta Asia jatorri integral berean integratuko dela jakitea da. Zalantzarik gabe, 16 herrialde horietako ehungintza- eta jantzien-enpresei hornitzaileak, logistikak eta aduana-baimenak erosotasuna ekarriko die.\nVietnamgo ehungintza industriaren lehengaien kezkak konponduko ditu\nIndustria eta Merkataritza Ministerioko Inportazio eta Esportazio Bulegoko Jatorri Saileko zuzendariak, Zheng Thi Chuxianek, esan du RCEPren puntu garrantzitsuena Vietnamgo esportazio industriari onurak ekarriko diola bere jatorrizko arauak direla, hau da, herrialde bateko beste herrialde batzuetako lehengaiak erabiltzea. Produktua jatorrizko herrialdetzat hartzen da oraindik.\nAdibidez, Vietnamek Txinako lehengaiak erabiliz ekoizten dituen produktu askok ezin dituzte lehentasunezko zerga tasak Japoniara, Hego Koreara eta Indiara esportatzen direnean. RCEPren arabera, Vietnamen beste estatu kide batzuetako lehengaiak erabiliz ekoizten diren produktuak jatorrizkotzat jotzen dira Vietnamen. Lehentasunezko zerga tasak esportatzeko daude eskuragarri. 2018an, Vietnamgo ehungintza industriak 36.200 mila milioi dolar esportatu zituen, baina inportatutako lehengaiak (kotoia, zuntzak eta osagarriak, esaterako) 23.000 mila milioi dolarrekoak izan ziren, gehienak Txinatik, Hego Koreatik eta Indiatik ekarritakoak. RCEP sinatzen bada, Vietnamgo ehungintza industriak lehengaien inguruan dituen kezkak konponduko ditu.\nMundu mailako ehungintzako hornikuntza kateak Txina + inguruko herrialdeetako eredu nagusia osatuko du\nTxinako ehungintza eta jantziekin lotutako I + G, diseinu eta ekoizpen teknologia lehengai eta osagarrien etengabeko hobekuntzarekin, Asia-hego-ekialdera transferitu dira gama baxuko fabrikazio lotura batzuk. Asiako hego-ekialdean ehundutako eta jantzitako produktu amaituen Txinak merkataritza behera egin duen bitartean, lehengaien eta osagarrien esportazioa nabarmen handituko da. .\nVietnamek ordezkatzen duen Asiako hego-ekialdeko herrialdeetako ehungintza industriak gora egiten duen arren, Txinako ehungintza enpresak ez daude erabat ordezkatzeko moduan.\nTxinak eta Asiako hego-ekialdeak elkarrekin sustatutako RCEP ere irabazi-irabazi lankidetza hori lortzeko xedea du. Eskualdeko lankidetza ekonomikoaren bidez, Txinak eta Asiako hego-ekialdeko herrialdeek garapen bateratua lor dezakete.\nEtorkizunean, ehungintzako hornidura-kate globalean, Txina + inguruko herrialdeen eredu nagusia sortuko dela espero da.


Gatzagan sahararrei bidaltzeko produktu bilketa egin dute - Leintz gatzaga - Goiena.eus\nZuriñe Velez de Mendizabal 2005-01-21 12:07\nGatzagako herritarrek Saharan bizi diren errefuxiatuei bidaltzeko produktuak batu zituzten. Sorginak emakume taldea arduratu zen horiek batzeaz, eta oso pozik daude herritarrek deialdiari emandako erantzunarekin.\nLeintz Gatzagan Saharako errefuxiatuei bidaltzeko produktuak batzen aritu ziren bi astetan. Emakume taldea arduratu zen horiek jasotzeaz. Euren esanetan, lehenengo aldiz esku hartu dugu horrelako ekimen batean, eta oso pozik gaude herritarrek emandako erantzunarekin. Erantzun bikaina izan duela diogu, azukreari dagokionez, 90 kilo batu ditugulako gutxi gorabehera. Gainera, atun latak ehun baino gehiago izan dira, eta konpresak zenbat izan diren esaten ez nuke jakingo, baina pila bat jaso ditugula ezin ukatu, azaldu du.\nLeintz Gatzagan jasotako guztia hartu eta Arrasatera eraman zuten. Bertatik kudeatuko dute Arizmendiko zentroetan eta Gatzagan batutakoa Nubi elkarteko lagunek guztia Saharara irits dadin. Kamioi karabanan bidaliko dute otsailean.


Etxebarria Sagardotegia Gatika\nLursailak Gatikan daude, Igartua auzoan zehazki, Butroi ibaiaren ertzean eta Butroiko gaztelutik bi kilometrora. Gaur egun, ustiapenak 3 sagardo-sagar hektarea ditu, eta beste bi hektarea, berriz, mahaiko sagarren eta beste fruta batzuen laborantzarako.\nJose Etxebarriak hamarkadak eman ditu familia-negozio errotua den nekazaritza-ustiapen honetan fruta-arbolak laboratzen, eta, orain, Itziaralabak heldu dio tradizioari. Fruta-arbolak ekoizten dituen mintegia da. 7.000 landare ditu, eta tokiko fruta-arbola ezberdinetan espezializatuta dago, hala nola sagarretan.


Eraikinak birgaitu eta erreformak egitea finantzatzea | Insignia\nInicio » Enpresa » Finantzaketa\nFINANTZATU ITZAZU ERREFORMA ETA BIRGAITZE LANAK\nAuzokideen erkidegoetan egiten diren obra ohikoenetako batzuk fatxaden erreforma eta isolamendua, egiturak birgaitzea, estalkiak iragazgaiztea edo igogailu bat zero kotara jaistea izaten dira. Oro har, erreforma horiek ez dira egiten auzokideek poltsikoak beteta dituztenean; aitzitik, justu kontrakoa gertatu ohi da.\nGurean, Insignia Rehabilitación y Arquitectura enpresan, zure obra finantzatzeko aukera ematen dizugu, zure hileroko aurrekontura egokitutako kopurua ordaindu ahal izateko hilero-hilero; beharrezko dokumentazioa geuk kudeatuko dugu.\nNOLAKOA DA GURE FINANTZAKETA?\nInsignian finantzatzeko aukera ematen dizugu. Hala, birgaitze lanaren ordainketa geroratu ahalko duzu, 3 hilabetetik 4 urtera arteko tarte batera; kuotei dagokienez, 300 eurotik 18.000 euroko kopurura artekoak izan daitezke.\nAurrerantzean ez duzu bankura joan beharko fatxada birgaitzeko edo zure atariko oztopo arkitektonikoak ezabatu ahal izateko kreditu bat eskatzera. Banku bulego batera joan beharrik gabe, eta zentro baimentzailearen adostasuna lortu ondoren, gure langileei geroratzea eskatu besterik ez duzu egin beharko; 24 orduko epean baieztapena jasoko duzu.\nHain zuzen ere, Bizkaian 130 m2-ko estalki bat birgaitu nahi baduzu, isolamendu termikoa gehituz eta hezetasunak konponduz. Erreforma lau hilabetean finantzatuko da, obra hasten denetik bertatik.\n3 hiletik 4 urtera arteko finantzaketa\nKuotak 300 eurotik 18.000 eurora arte hileko


Deshobiratze proiektuaren atzean diren instituzioei (Donostiako udaletxea eta Gipuzkoako Foru Aldundia) behin eta berriro eskatu dizkiogu: aldebiko bilera tekniko bat, galdera sorta bati erantzunak, elkarlanerako dokumentu bat aurkeztu diegu… Ez dugu erantzunik jaso.\nHildako gudari eta milizianoen memoria soziopolitikoaren berreskuratzeak ere kezkatzen gaitu. Berriki Gopegin gertatu dena ekidin nahiko genuke: instituzioen agerraldia, erakunde historikoen alboratzea, sinbologia sektarioa…\nEusko Lurra, PCE-EPK eta CNTk hilak 18ko omenaldia ere iragarri genuen elkarretaratzearen bitartez. Izan ere, autobusak antolatu ditugu 18an Asturiasera joan eta Pando mendian eta Arecesen omenaldiak egiteko gure gudari eta milizianoei. Autobusak 22 euro balio ditu. Izena emateko:\n-Erakunde historikoen bitartez\n-688 609 941\nNorberak bere bazkaria eraman ahal du edo hango jatetxe batean jateko izena eman (9-10 euro)


Funtzio publikoaren defentsan kalera atera dira Baionan | Ekonomia | Naiz\nFuntzio publikoaren defentsan kalera atera dira Baionan\nEmmanuel Macron presidente frantsesak bultzatutako Lan Erreformak izango dituen ondorioez ohartarazteko mobilizazioa egin dute Baionan, sindikatu nagusien babesarekin.\nNAIZ|BAIONA|2017/10/10 13:17 Eguneratua:\nFSU sindikatuak jakinarazi duenez, 2.200 lagun inguru bildu dira Baionako manifestazioan. (Isabelle MIQUELESTORENA)\nKazetak berri eman duenez, azken hamar urteotan aurrenekoz egin dute bat Estatuko frantseseko sindikatu nagusiek Lan Erreformaren aurka egiteko. Estatu mailan, CGT, FSU, FO eta Solidaires sindikatuek bat egin dute deialdiarekin.\nIpar Euskal Herrian, FSU sindikatuaren arabera, 2.200 lagun inguruk Lan Kodearen aurkako manifestazioa egin dute Baionan. Mobilizazioa goizeko 11.00etan abiatu da eta Herriko Etxetik suprefekturara joan dira. LAB, CGT, CFDT eta FO sindikatuak presente egon dira eta, haiekin batera, funtzionario publikoak, irakaslea edota erretretadunak. Emmanuel Macronek funtzio publikoan egin nahi dituen erreformak gaitzetsi dituzte protestan parte hartu dutenek.\nFronte Sozialak salatu duenez, Gobernu frantsesak 120.000 funtzionarioren lanpostuak murriztu nahiko ditu hemendik bost urtera. Era berean, gogoratu dute araudi berriak lagundutako kontratuen desagerpena ekarriko dituela eta horrek elkarte eta kolektibitateei eragingo diela.\nLangileen babesa kaltetu eta prekarietatea «bidekartu» egingo dela ere ohartarazi dute.\nDeialdi honen harira, Baionako eskola gehienek ateak itxi dituzte eta gainera, aireportuetan ere nabaritu da. Biarrizko aireportutik abiatu eta bertara ailegatu behar ziren hamasei hegaldi bertan behera utzi dituzte eta Loiun ere sei hegaldi utzi dituzte bertan behera.


Nahaski mistoa - Elkargest | Elkarte Gastronomikoen Errezetak\nInicio > Verduras y Hortalizas > Nahaski mistoa\nNahaski mistoa prestatzeko errezeta.\nKipula eta berakatza xehe-xehe egin.\nSu txikitan gorritu.\nPiper berdea zatituta bota eta 4 bat minutuz egin.\nTxanpinoiak ere bota, dena gatzitu eta ardo zuri baso batekin sutan eduki 8 bat minutuz.\nOndoren ganba zurituak eta pipermina gaineratu eta nahastu.\nTxaka ondo xehetuta eta gulak bota, eta azkenik arrautza ere bai, poliki-poliki eraginez.\nHarrizko kazolan mahairatu daiteke perejil hauts apur batekin.\nHaitzalde. Oñatiko elkarteen errezeta liburua. Laixan Elkartea Oñati.


Nicola G.A. Abrescia: «Distantzia da oraingoz dugun tresna eraginkor bakarra» | Gizartea | Berria\nKoronabirusa. Nicola G.A. Abrescia. Birologoa\n«Birusak aztertzen ditut nik, haien egiturari erreparatuta. Nire lan ibilbidearen %95 birusen inguruan ardaztu dut». Jarduera horrekin, COVID-19a eragiten duen SARS-CoV-2 birusaren bilakaerari begira adi-adi dago Ikerbasqueko eta CIC Bioguneko birologo Nicola G.A. Abrescia. , Nabarmendu du ororen gainetik birusak transmititzeko duen «azkartasunak» harritu duela: «Oso erraz zabaltzen da birus hau gainerako SARS birusekin alderatuta: hori du berezitasunetako bat, eta horrexek eragin du hain zaila izatea hau geratzea». Ekarri dituen ondorioak «tamalgarriak» izan direla onartu du; alde on bakar bat ikusten dio izurri honi: «Interesgarria da jendeak orain birusetan duen interesa; ona da dibulgazioa egitea. Izan ere, birusak beti hor egon dira. Horrenbeste birus daude hor kanpoan! Finean, birusak naturaren parte dira; arbola bat ikustea naturaren parte den bezalaxe. Jakina, horien gaineko ezagutzak lagundu egiten du horrelakoak gertatzen direnean». Eta uste dut dibulgazio eta ikerketa lan horretan irmo jarraitu behar dela. «Izan ere, birus hau desagertuko da, baina etorriko dira berriak».\nBirusa berriz oldartzen hasi dela erakusten duten datuak albisteen lehen lerro dira egunotan. Azkar zabaltzen da birus hau...\nBai, SARSaren eta MERSaren birusekin alderatuta, adibidez, berezitasun hori badu honek; horregatik hesitu ziren haiek hobeto. Kasu honetan ez da lortu. Ezin dugu ahantzi SARS-COV-2 birusa, beste haiek bezala, animalietatik heldu dela gizakietara; normalean, animalietatik gizakietara jauzi egiten dutenean birusek, ondorioak nahiko txarrak izaten dira, oldarkorragoak. Horixe jazo da, hain zuzen ere, kasu honetan.\nOldarraren fase larriena joan zen. Birusa orain ahulagoa dela esateko motiborik ba al dago?\nKonfinamenduak ekarri zuen birusa gutxiago hedatzea. Horrek ez du esan nahi denborarekin birusa ahuldu ez daitekeenik, oldarkortasuna urrituko ez zaionik, baina konfinamenduak apalarazi zuen zirkulazioa; zorionez, konfinatu egin ginen, eta horregatik baretu zen: gure arteko kontaktuak urritu genituelako.\nEgon dira zientzialariak adierazi dutenak orain birusa ez dela hain erasokorra…\nEz dakit hori esango nukeen, baina egia da birusek ostalari edo eramaile batengan —dela animalia, dela gizakia— denbora bat daramatenean oreka bat bilatzen dutela. Birus batek bere eramaile guztiak hilko balitu, bere burua ere hilko luke. Beraz, oreka baten bila, birusek zenbaitetan oldarkortasuna baretzera egiten dute. Baina ezin dute apaldu denbora tarte bat ostalarian egin gabe.\nBirusek apaltzeko joera izan dezaketela jakiteak pentsaraz dezake izurriak denborarekin ahultzera egingo duela. Arinegi ateratako ondorioa da?\nEz da hain sinplea. Hori gerta daiteke, baina normalean gertatzen da birusaren zirkulazioa handiagoa denean. Denbora behar da oraindik ere birusa apalduko den ikusteko. Ikusi egin behar da oraindik birus honek zer eboluzio klase duen, baita genetikoki ere.\nOraindik goiz da ondorioak ateratzeko?\nNiretzat bai. Egia da birusak dezenteko zirkulazioa izan duela, eta oso gogor erasan die zenbait pertsonari, baina oraindik ere infekzio maila apala da biztanlerian. Uste dut hainbat hilabete igarotzen utzi behar ditugula, ikusteko benetan indartsuago datorren, esaterako, negua datorrenean.\nErruz hitz egiten da neguaz, orduan birusak izan dezakeen oldarraldiaz. Zerk eragin dezake, bada, aldaketa horretan?\nAldaera genetikoez harago, beste aldagai asko daude. Tenperatura faktore bat da arnas aparatuan eragiten duten birusentzat, baina faktore esanguratsuena hezetasuna da. Animaliekin-eta egindako ikerketek argi erakutsi dute hori. Birus bakoitza mundu bat da, baina, tenperatura kontuan hartuta, hezetasun erlatiboa da birusetan eragina duten aldagaietako bat; izan ere, tenperatura hotzetan hobeto kontserbatzen da birusa, egonkorrago. Baina aldagai asko daude; neguan ere eragina izaten du, adibidez, denbora gehiago pasatzeak toki itxietan…\nEta horietan handiagoa da kutsatzeko arriskua…\nGertutasuna badago, bai. Izan ere, gure arteko hurbiltasuna da birusaren hedatzean eragina duen aldagai arriskutsuena. Ni metroan edo autobusean banoa inguruan sei pertsona gainean ditudala, metro eta erdiko tartea baino txikiagoa badugu, haiek ni edo nik haiek kutsatzeko arriskua handiagoa da. Eta neguan hori gertatzen da: toki itxietan denbora gehiago egoten gara, eta horrek birusaren zirkulazioa eta birzirkulazioa eragiten ditu.\nBeraz, birusaren ezaugarriez baino gehiago, argi dago bizi ohiturez jardun behar dela, ezta?\nGure bizi ohiturak kontuan hartu behar ditugu. Horrez gain, esandakoa: birusak tenperatura hotzetan eta hezetasun pixka batekin egonkorragoak izaten dira, eta hizketan ari garela ihes egiten digun tantatxo hori, adibidez, neguan denbora gehiagoz egoten da airean. Baina aldagai gehiago ere badira. Gure mukiak ere ezberdin daude, adibidez, giro lehor eta hezeetan. Eta hortxetik sartzen da, hain justu, birusa.\nBaina elkarren arteko distantziak zaintzea ezinbestekoa da...\nElkarren arteko distantzia da birusak zirkula ez dezan oraingoz eskura dugun tresna eraginkor bakarra. Urruntze soziala ez zaigu gustatzen, baina elkarrekin gaudenean gutxienez metro eta erdira egotea, edo maskara edo babesak erabiltzea erabakigarria izango da kutsatzeak saihesteko. Eta horri erantsi behar zaio ager daitezkeen kasu berrien jarraipena. Izurriaren lehen kolpeak ezustean harrapatu gintuen, baina erremintak baditugu kontrolerako. Eta ezin da ukatu: urruntzea aldagai ezinbestekoa da. Ni zenbaitetan harrituta geratzen naiz ikusten ditudan gauzak ikusita.


Fabio Jakobsen-en mezua Bennett-i - - Goiena.eus\nFabio Jakobsen-en mezua Bennett-i\nAndoni Urbistondo 2019-08-27 19:32\nHerbeheretakoak lege onez irabazi dio atzo gaindiezin aritu zen irlandarrari; tentsio apur bat egon da etapa bukaeran, haizeagatik.\nBennett, Bennett eta Bennett. Beste izenik ez zegoen apustu etxeetan eta aditu askoren iragarpenetan. Hain erraz irabazi zuen atzo, ez zela beste hautagairik ikusten laugarren etapan. Ba agertu zen, eta garaipen ederra lortzeko. Fabio Jakobsen-ek kolpea jo du mahai gainean, 'hemen nago' esan, eta Bennett-i masajean hausnartzeko motiboak eman, larunbateko etapari begira. Deceuninq taldekoak irlandarra eta Sunweb-eko Walscheid menderatu ditu esprintean.\nBaja garrantzitsu bat, etapako lehen kilometroetan: Steven Kruswijk bizikletatik jaitsi da hasi eta gutxira, taldekako erlojupekoan hartutako kolpeei buelta eman ezinda. Cubero eta Wallays-ek bidea egin dute gero, eguneko ihesaldia osatzeko. Arraun egin, ertzean geratzeko. Ohiko legea zailtasun orografiko handirik gabeko etapetan. Eta bukaeran, haize babesen beldur, tentsio handiko uneetan, Rigoberto Uran lurrera. Itxuraz ezer larririk ez, min galanta ez bada. Ikuskizun bihar ze eragin izan dezakeen erorketak.\nBihar lehen etapa menditsua jokatuko delako, ia-ia itsas mailan hasi, eta Javalambre Behatoki Astrofisikoan bukatu, 1.960 metrora. Teruelgo mendietan barrena ibiliko da tropela, errepide estu eta gorabeheratsuak, hanka zuztarrak puzten dituzten aldapa gaizto askorekin. Azkenekoa, lehen mailako benetako mendatea, 11.1 kilometro, eta %7.8ko batez bestekoa. Oilarrak dantzan, gauza dezente argitzea espero da.


Bilbao 2020 Eurokoparen aurka solasaldia\nData: azaroak 20, 2019\n2020ko ekaina eta uztaila artean,UEFAk Eurokopako 16. edizioa ospatuko du. Espainiako futbol federazioak Bilboko San Mames futbolzelaian taldeen faseko 3 partida eta final zortzirenetako partida bat jokatuko direla erabaki du.\nEgoera honen aurrean, Bilbao 2020 Eurokopa honi ez! ekimena martxan jarri da. “Eurokopa hau ez dugu nahi, ez Bilbon ez Euskal Herriko beste edozein hiritan ere”, diote ekimeneko kideek.\n“Euskal selekzioari ofizialtasuna ukatzen zaion bitartean, gure zapaltzaile zuzenak diren Espainiako eta Frantziako Estatu burgesen selekzioek Bilbon jokatzeko aukera izango dute, euskal burgesiaren babesarekin nahi ez dugun txapelketa inposatuz. G7arekin edo Espainiako ltzuliarekin egin duten bezala, Espainia eta Frantziako estatuek aukera guztiak baliatuko dituzte Euskal langileriaren proiektu nazionala berriz ukatzeko. Izan ere, Espainiako estatuak Euskal Selekzioari ateak ixten dizkion bitartean, Bilbo Espainiako hiria bailitzan saltzen du nazioartean,EAJk ordezkatzen duen burgesia autonomistaren konplizitatearekin”.\nEkimen honen aurkezpena eginen da Elizondoko Gaztetxean, azaroaren 22an, ostiralean, 19.00etan hasita.\nEurokopa honi ez! aurkezpena


Beaskoetxea eta Del Rio, Donostia Gran Slam-eko txapeldunak | EHK\nBeaskoetxea eta Del Rio, Donostia Gran Slam-eko txapeldunak\nBeaskoetxeak eta Del Riok irabazi dute Donostia Grand Slama, finalean Hormaetxea eta Manzisidorri 15-9 eta 15-12 irabazita\nDonostiako Grand Slam zesta punta Txapelketaren finala lehiatu zuten ostiralean, abenduak 4, Beaskoetxea-Del Rio eta Hormaetxea-Manzisidor bikoteek, Karmelo Balda pilotalekuan, arratsaldeko 17:00tan hasita.\nAurretik, finalaurrekoan, nagusitasunez jokatuta, Beaskoetxeak eta Del Riok bi set-ak irabazi zizkieten Zuloagari eta Zabalari (15-7 eta 15-8). Hormaetxea-Manzi eta Arbe-Manex bikoteen arteko finalerdian berriz, emozio gehiago egon zen. Bikote bakoitzak set bana irabazi ostean (5-15 eta 15-14), berdinketa haustekoan 5-4 nagusitu ziren Hormaetxea eta Manzi.\nBeraz, izen handiko bi pilotari ospetsu (Beaskoetxea gernikarra eta Hormatxea bermeotarra), eta etorkizun handiko bi gazte (Manzi mutrikuarra eta del Rio gasteiztarra) aritu ziren norgehiagoka erabakiorrean.\nPrintzipioz, Beaskoetxea-Del Rio bikotea zen faboritoa, baina finalerdietan gora egin ondoren, Hormaetxeak eta Manzisidorrek ezustekoa emateko aukera zegoen. Azkenean, faboritoek ez zuten hutsik egin eta Donostia Grand Slameko txapela etxera eraman zuten, 15-9 eta 15-12 irabazita.\nAurreneko setean, hasieratik gehiago izan ziren Beaskoetxea eta Del Rio, eta nagusitasunez eskuratu zuten partiduko lehenengo puntua. Bigarrengo jokoa aldiz, parekatuagoa joan zen, eta 12nako berdinketaren ostean Hormaetxea eta Manzik markagailuari buelta emango ziotela ematen bazuen ere, azkeneko hiru tantoak jarraian eginda berriro ere bikote gorriak poltsikoratu zuen joko hau eta bidenabar Grand Slameko garaipena.\nFinalaren aurreko partidua Zuloaga-Izagirre eta Aaron-Mandiola bikoteen artekoa izan zen, eta bertan Zuloaga eta Izagirre nagusitu ziren bi jokotan, 15-9 eta 15-9.\nDonostiakoa igaro ondoren, hurrengo zita Gernika Gran Slam-a izango dute, eta hemen Mikel Manzisidor sailkatua dago dagoeneko finalerdietarako Beaskoetxea bikote duela.\nDonostiako Grand Slam Txapelketa\nGuztira sei bikote aritu dira aurtengo txapelketan, bi multzotan banatuta:\nA Taldea: Beaskoetxea –Del Rio, Antxon-Aldazabal eta Zuloaga-Zabala\nB Taldea: Hormaetxea- Manci, Arbe-Urtasun eta Aaron-Izagirre


Zuzendaritza Presentacion - Urrutiko Lanbide Heziketako Institutua\nProiektuak eta Printzipioak\nCOVID Kontingentzia Plana\nPT HIP DC\nHemen ditugu aurtengo postal lehiaketaren irabazleak:\nAlba Borrazas 2C\nDBHko 2. postuak:\nNaroa Ansola 1D, Martín Aguirrezabala 1B, eta Nagore Mazariegos 2D\nJulen Muguruza 1A\nOraingoan atal berri bat aurkeztu nahi dizuegu. Bere Izena "Letren txokoa" da. Web orrian eskuineko aldean topatuko duzue Agendaren gainean.\nTxoko horri hasiera emateko, COVID-19 garaia Sisiforen mitoaren bidez ezin argiago azaltzen duen gure Latineko ikasle batek eginiko idazlana.\nAgenda 30 eko geletako bozeramaileak bildu dira aste honetan sentsibilizazio kanpainarekin hasteko.\nAurtengo gaia Ekoizpen eta Kontusmo arduratsua izango da eta bileran gai honen azalpenak emateaz gain 2030 urterako mundu mailan ezarritako helburuak jorratu ziren. Gainera institutuko leku ezberdinetan helburu hauek ageri diren kartelak ipini ziren irakasle eta ikasle guztiek ikusteko helburuarekin.\nGabon berezi hauetarako hemen dituzue hainbat liburu denbora atsegina pasatzeko.\nHelduentzat eta Nerabeentzat Gomendatutakoak\nHaurrentzat gomendatuko liburuak:\nHeldu eta nerabeentzat gomendatuko liburuak:\nMusikaleko ikasleen Proiektua\nElgoibar BHIko Batxiller Musikaleko ikasleen proiektua da filma hau, Arte Eszenikoen irakasgairako. Seikilosen epitafioaren kanta zazpi instrumentuk eta lau ahotsek interpretatzen dute, grekotik euskerara itzulitako kanon moduko bertsioan.\nEuropako lehenengo partitura dugu hau, grekerazko testu batekin batera, eta epitafio batean dago, Seikilos izeneko gizon batek Euterpe izeneko emakume bati zuzendua.\nGure filman Euterpe bera mintzatzen zaio pertsona maitatu baten heriotzagatik tristura pairatzen duten gizaki orori, berari, hil ostean, Seikilosek zuzendutako hitzak erabiliz.\nZuzendaria : Iñaki Odriozola Sustaeta\nGoian: Arantza Larrabeiti, Begoña Lejardi,Iñaki Odriozola\nBehean: Olatz Elordi, Imanol Alberdi, Ikuska Regil\n© IES Elgoibar BHI\nTelefonoa: 943899316 Fax: 943899317 013431aa@hezkuntza.net


barren.eus - IMHko ikasleek 'China Skills' nazioarteko topaketan hartu dute parte\nTianjingo ZDVTI ikastetxeak (Tianjin Sino-German Vocational Technical College) eta IMHk 2014ko martxoan sinatu zuten lankidetza akordioari esker, hango ikasleek fabrikazio mekanikoko produkzioko programazioaren ikasketak egin eta Espainiako titulu homologatua lortzeko aukera dute. Trukean, hemengo ikasleak China Skills erakusketan parte hartzera gonbidatzen ditu Tianjingo ikastetxeak. Egun ZDVTI ikastetxea zentru erreferentea da Txinan, eta hainbat eremutan ikasten duten 9.500 ikasle ditu.\nIMHk iaz ere bidali zuen ordezkaritza bat Txinara eta beste bat bidali du aurten. Francisco Navarro Cadenas irakaslea eta mekatronika industrialeko Gorka Aginaga Osa eta Iker Txurruka Zabala ikaslez osatutako IMHko taldeak hartu du parte China Skills topaketaren zortzigarren edizioan. Lanbide Heziketako ikasleek arlo industrialeko hainbat proba egin dituzte Txinako Gobernuak sustatzen duen erakusketan. Produkzioko lerro automatikoen doikuntza eta instalazio proban hartu zuten parte, hain justu ere, sektore horretan diharduten nazioarteko enpresek eman dituzten baliabideak erabiliz. Hainbat herrialdetako ikasleek hartu dute parte erakusketan: Txina, Tailandia, Alemania, Hego Korea, Laos, Singapur eta Tanzania. (informazio osoagoa eta argazkiak imh.es webgunean)


Sariak : Arratsekoak\nProiektua lo egitea denean Autor:\nArratsekoak ots 29 Aktoreak eta zine zuzendariak bat egin dute, elkarren berri izan gabe, noski, euren proiektuetan. Aktorea, oskarduna: Jean Dujardin, artista filmean hitzik egin gabe momentuoro hizketan ari den aktorea. Galdetu diote asmoei buruz, eta berak erantzun: “Berriz ere normaltasunez lan egitera itzuliko naiz.. zortzi urtez lo egin ondoren!”. Helburu beretsuak, Rodrigo Cortes, zine zuzendariak ere, bere hirugarren pelikula aurkeztu berritan.\nCortes da, beste pelikula berezi harekin, Buried pelikularekin hainbeste zeresan eman zuen zine zuzendaria. Argi hitz egin du: “nire hurrengo proiektua lo egitea da”.\nEz dago gure asmoen artean, ez oraingoz, lotarakoa; baina zu ere beharrean bazaude, badakizu: egin lasai. Arratsean, Euskadi Irratian.\nHitzak, Zinema Futbolzale bihurtzeko prest Autor:\nArratsekoak mai 26 “Futbolzale ginen biok. Eta ezkertiarrak biok. Ezkerrak, pentsamenduz. Eta sinetsi genuen, ezkerretik jokatzeko modurik onena jokalari jakin batzuen askatasuna aldarrikatzea zela. Irabazteko aginduz eta irabazteko bakarrik jokatzen dutenek agintzen duten mundu honetan, jokatzeak ematen duen plazerragatik jokatzen duten jokalarien alde, beti”.\nEduardo Galeano, kazetari eta idazlea, Manuel Vazquez Montalban lagun zuenaz, haren izeneko kirol kazetaritzako saria jasotzeko ekitaldian.\n‘Arratsean’, honelakoak entzuteagatik, futbolzale bihurtzeko prest, Euskadi Irratian.\nJosu Arteagaren ‘Ogibidea’\nXeri eta Jesus Mari de la Hoz Aita ‘Periko Kintana’z\nZigor Lanpre, DZ, karrikan Kaleko egonezinean kultura bila\nAritz Gorrotxategiren ‘Hariaz Beste’\nAlex Mendizabal Eromatik Urumeara\nAinhoa Ortellsen ‘Todo pasa y todo queda’\nEstankona, Borjaren bakarkako apustua\nGutaz, Hitzak, Literatura, Sariak Arratsekoak\tEuskadi Irratiko Arratsaldekoa eta Arratsean saioetako bloga: literatura, musika, iritzia, gaurkotasuna, euskal gaiak... eta gehiago. Bidali zure galdera gure e-mailera!!


–Errotabarri Eskubaloia- klubak asanblada orokorra deitu du\n‘Errotabarri Eskubaloia’ klubak asanblada orokorra deitu du datorren otsailaren 27rako. Asanblada hori ezohikoa da eta Lobiano Kultur Gunean egingo , arratsaldeko zazpietatik aurrera. Eguneko gai-zerrendan bost gai daude. Lehenean irailean eginiko azken asanbladaren akta irakurri eta onartuko da. Jarraian, elkarteko alorraren antolaketa eta kirol atalak jorratuko dira. Segidan, atal ekonomikoaren egoerari buruz hitz egingo da eta, amaitzeko, eskari-galderei helduko zaie, izaten badira.\nErakundeak une honetan 325 bazkide ditu. Bazkide horiek sailkapen ezberdina dute egiten duten ekarpen ekonomikoaren arabera. Hori horrela, batzuk bazkide laguntzaileak dira, besteak bazkide babesleak –hauen artean batez ere, denda eta tabernak daude- eta, azkenik, hirugarren multzo bat dago, jokalarien erropetan publizitatea jartzeko dirutza jarri duten enpresak daude.\nTaldearen datuak: 325 bazkide eta maila ezberdinetako 4 ekipo\nUne honetan klubak lau ekipo ditu, txapelketa ezberdinetan jokatzen dutenak. Horietako bi kadeteak dira, hirugarrena infantila eta laugarren eta azkena, alebin kategorietakoa. Azken talde horrek izaera mistoa du, izatez taldea San Pelaio ikastetxekoa baita, nahiz eta Errotabarrik bere barnean hartu duen. Talde hau San Pelaio-Errotabarri izenarekin dihardu jokatzen. Talde horiek guztiak neskenak dira.\nKlub berria jada inskribatuta dago Eusko Jaurlaritzako Kirol Elkarteen Erregistroan. Halaber, funtzionatzeko behar duen Identifikazio Fiskaleko Kodea ere eskuratu du eta bere jokalari eta taldeen fitxak ere bideratu ditu Federaziora. Taldeak bere egoitza Orbe plazako eraikin batean kokatu du, 2. zenbakia duenaren 1ngo solairuan. Taldearen Zuzendaritza Batzordea hamabi pertsonek osatzen dute, horien artean idazkaria, diruzaina eta bederatzi bolak daudelarik. Elkartearen aurrean Olatz Bouzo Gerenabarrena ermuarra jarri da, presidentziaren kargua hartu baitu. Zuzendaritza taldea asteartero biltzen da, ekipoen gorabeherak.


Aurresku - Wikipedia, entziklopedia askea.\nAurreskua euskal dantzarik ospetsuenetakoa da, omenaldi edo erreberentzia moduan jende aurrean dantzatzen dena. Gaur egun erritu bat bihurtu da edozein motatako jaialditan aurreskua dantzatzea Euskal Herri osoan. Esaterako, ezkontzetan, inaugurazioetan, kongresuetan, ekintza publikoetan, eta abar. Horregatik euskal kulturan tradizio bat bilakatu da.\nAurreskua, gaur egun ezagutzen dugun moduan, dantzari edo aurreskulari batek dantzatzen du, txistulari batek lagunduta. Txistulariak txistua jotzen du esku batekin, euskal tradizioko airezko instrumentua. Beste eskuarekin danbolina jotzen du. Era tradizionalean dantzatzen bada, lau zatitan banatuta dago: lehenengoa, Aurrez-aurrea; bigarrena, Esku-aldatzea; hirugarrena, Zortzikoa; eta laugarrena, Agurra.\nTradizioak hala eskatuta, dantzaria gizonezkoa izaten zen eta modu tradizionalean jantzita joaten zen. Alkandora eta praka zuriak, txapela beltza eta gerriko berdea edo gorria. XXI. mendean nesken tradizio berria sortu da eta emakumezkoen tradiziozko jantziak erabili izan dira.\n3 Emakumeak ere aurreskulari\n4 Tradizioak eta txapelketak\n5 Aurreskulari ospetsu batzuk\nOhorezko aurreskuak, gaur egun dantzatzen dena, soka-dantza deituriko dantza baten du jatorria. Borobil batean dantzatzen zen, normalean mutilek osatzen zuten eskutik helduta edo zapi bat eutsiz, soka bat osatuz. Dantza hau Euskal Herrian gehien dantzatu dena izan da denbora luze batez, jaialdi handietan alkate eta diputatuek animatzen ziren. Horregatik aldaketa ugari jasan ditu eta hainbat izen jaso ditu. Dantzari guztien artean garrantzia zutenak bi ziren. Lehenengo mutila, aurreskua deiturikoa, eta azken gizona, atzeskua. Dantzaren hasieran, gizonek buelta bat ematen zuten plazatik txapela eskuan izanda. Horren ostean, aurreskua dantzan hasten zen. Aurreskuaren postua izateak ohore handi bat suposatzen zuen. Horregatik batzuetan eztabaidak sortzen ziren postu hori lortzeko.\nDantza honen ostean, aurreskua eta atzeskua plazaren erdian kokatzen ziren eta dantza bat hasten da, aurrez aurre deiturikoa. “Desafio” izena ere eman zaio, gaztelaniazko hitza erabiliz. Ondoren, sokan zeuden bi edo lau mutil askatzen ziren eta plazako emakume bat aukeratzen zuten aurreskulariarentzako. Normalen alkatearen alaba zen, edo antzeko boterea zuen emakumeren bat. Dantzaria aurreratzen zen eta neskaren aurrean zati bat dantzatzen zuen, hain zuzen, oso zaila zen zatia. Bukatzean, dantza hura berriro errepikatzen da baina atzeskuarekin. Dokumentatua dago Gizaburuagan 1652 urtean, iraileko Andra Mari jaietan, egin zen dantza; Lekeitioko bikarioa izan zen aurreskua eta Bizkaiko Ahaldun Nagusia ere bertan zela aipatzen da. Alkateak eta agintariak ere azaltzen dira herriko jaietako une garrantzitsuetan. Bestalde, gazteen artean zabaldurik, XVIII. Mendean elizgizonek ezarritako debeku eta aurkako adierazpenen testigantzak daude, gizon, gazte eta emakumeek “eskuetatik uztartuta” egiten zuten dantza honen kontra. .\nAspaldian, dantza honen pausuak bat-batean inprobisatu egiten ziren, baina denborak aurrera egin ahala, finkatu ziren pausuak, gaur egungo dantza zoragarria lortu arte. Dantza hau ondo egitea ez da batere erraza, forma fisiko ezin hobeko dantzari batek soilik dantza dezake, hainbat orduko entsegua igarota.\nUrteak aurrera egin ahala, antzinako soka-dantzak eboluzio bat jasan du, gaur egun aurreskua bilakatu arte.\nEmakumeak ere aurreskulari[aldatu | aldatu iturburu kodea]\nOier Araolaza dantzari eta dantza-ikertzaileak bere doktorego-tesian generoa eta euskal dantza aztertu zuen. Ikerketa horren arabera, XIX, mendearen bukaeran aldaketa esanguratsu bat hasi zen gertatzen gizartean eta euskal dantzan. Aurreko hiru mendeetan debekuen bidez lortu ez zena, lortu zen orduan: emakumeek aurreskuak dantzatzeari utzi zioten. Lehen Mundu-Gerraren ondotik nagusitzen hasi ziren genero-ikuspegi bereizleak. Hortik aurrera aurreskua tradizioz gizonezko dantza esklusibo gisa aurkeztu zen eta aurreskua gorputz-adierazpen eta erritual maskulinotzat transmititu zen. Ordura arte sagar-dantza, arku-dantza eta zinta-dantzak gizonezkoek ere dantzatu arren (eta zenbaitetan gizonezkoek bakarrik), genero-marka femeninoz etiketatu ondoren gizonen errepertoriotik desagertu ziren pixkanaka. Genero-kategorizazioaren araberako dantzen sailkapena ezartzen joan zen modu horretan XX. mendearen hasieran, emakumeen eta gizonen dantzak guztiz bereiziz eta bakoitzari zegozkion dantzakera-ereduak eraikiz eta indartuz.\nArgitara eman diren aurresku-irudi nabarmenetan, Santurtzin 1921ean filmatu zirenetan, emakumeak ziren dantzariak.\nOtxandioko emakumeek aurreskua dantzatzen zieten errementariei jaietan, sukaldarien egunean, 1936ko bonbardaketak tradizioa errotik eten zuen arte. Sabina Oiangureni esker, dantza hori berreskuratuko dute 2017ko uztailaren 22an.\nTradizioak eta txapelketak[aldatu | aldatu iturburu kodea]\nEuskal Herrian tradizio bat bilakatu da ezkontzetan aurreskua dantzatzea. Aurreskulariak bere txistulariarekin azaltzen da eliza edo espetxearen kanpoan. Ezkonberriek zeremonia aurrera eramaten duten bitartean, txistulariak partitura jotzen du akatsak ez izateko. Bitartean aurreskulariak luzaketak egiten ditu, baita dantza gainetik birgogoratu ere. Ezkontzako gonbidatuak ateratzen diren heinean, zirkulu erdi bat osatzen dute, dantzaria erdian egoteko elizarekin aurrez aurre, eta txistularia albo batera. Ezkonberriak ateratzen direnean musika hasten da eta normalean, dantzariak txapela botatzen du. Beste batzuetan ordea, emakumeari buruan jartzen zaio.\nAurreskua ere tradizioa bihurtu da jaialdietan, hiriko jaietako berbenan, jaiotzetan, eta hainbat festetan.\nBeste alde batetik, aurresku txapelketak sortu dira. Hiru txapelketa nagusi ezagutzen dira:\nLehenengoa, aldi berean garrantzitsuena, Euskadiko Aurresku Txapelketa da. Sestaon egiten da, uztailaren azken astean, Inazio Deunaren egunez. Dantzari bakoitzak bere aurreskua dantzatzen du publikoaren aurrean eta txistularia buelta emanda dago, horrela aurreskulariak musika jarraitu behar du. Lehendabiziko txapelketa 1978an izan zen.\nBigarren, Bizkaiko Aurresku txapelketa da. Ondizen ospatzen da, Leioan. Arauak berdinak dira baina lau modalitate daude: 15 urte azpiko mutilak, 15 urte azpiko neskak, 15 urte baino gehiago dituzten mutilak eta 15 urte baino gehiago dituzten neskak. Nagusientzat sariak handiagoak dira. Lehenengoak 300 euro eta txapela jasotzen du, bigarrenak 200 euro, eta hirugarrenak 150. Txikien irabazleak 250 euro jasotzen ditu, bigarrenak 150 eta hirugarrenak 100. Partaide guztiek 30 euroko dieta jasotzen dute. Ander Navarro lamiakotarra txapelketa gehien irabazi duen dantzaria da.\nHiriko jaietako txapelketak hirugarrenak dira. Arauak berdina dira baina irabazle bakarra dago, txapela eta 100 euro jasotzen dituena. Trapagaranen, Erandion, Sondikan, Lemoan, Gallartan, eta beste hainbat lekutan ospakizun hau aurrera eramaten da. Partaideentzat 20 euroko dieta egon izan da.\nAurreskulari ospetsu batzuk[aldatu | aldatu iturburu kodea]\n↑ «Bergara 1926 Uztai handi eta aurresku txapelketa» (+ bideo) dantza.eus Noiz kontsultatua: 2018-04-23.\n↑ «Haizea Ormaetxea - Bizkaiko aurresku txapelduna 2009» (+ bideo) dantza.eus Noiz kontsultatua: 2018-04-23.\n↑ Iñaki Irigoien.- ‘’Aurreskua’’, lan honen sarreran: ‘’Jacques Pavlovsky: Aurresku’’. ISBN 84-88916-10-1. 5-8 orr.\n↑ Araolaza Arrieta, Oier. (2020). Genero-identitatea Euskal Dantza tradizionalaren eraikuntzan. Noiz kontsultatua: 2020-12-19.\n↑ Guenetxea, Jone. (2017). Emakumeen aurreskua berriro ere plazara. Tokikom.\n↑ Guenetxea, Jone. (2017). 82 urteren ostean, emakumeen aurreskua berreskuratuko dute. Tokikom.\n↑ «Ander Navarro Bizkaiko txapelduna 2009» (+ bideo) dantza.eus Noiz kontsultatua: 2018-04-23.\nBideoa: Aurreskua, youtube.com webgunean.\nOrriaren azken aldaketa: 13 otsaila 2021, 08:36.


Gaztebizz - Gazte Informazioa - Gizarte gaiak eta boluntariotza - Zer da?\nArartekoa : Zer da?\nEuskadiko Herriaren Defendatzailea edo Ombudsmana da.\nEusko Legebiltzarraren otsailaren 27ko 3/1985 Arartekoaren Legeak sortu eta arautu zuen, Euskal Herriko Autonomia Estatutuak 15. artikuluan ezarritakoaren arabera.\nArartekoa Eusko Legebiltzarrak pertsonen eskubideak babesteko duen goi ordezkaria da, Euskal Autonomia Erkidegoko herri-administrazioen (Eusko Jaurlaritza, foru aldundiak, udalak edo administrazio horien mendeko beste erakunde publiko batzuk) jarduera eta politika publikoei dagokienez.\nArartekoa pertsona batek zuzendutako erakunde edo bulegoa da. Pertsona horri ere ararteko deitzen zaio eta Eusko Legebiltzarrak bost urterako aukeratzen du, legebiltzarkideen hiru bosteneko gehiengoaren bidez.\nArartekoa erakunde independentea eta alderdikeriarik gabekoa da.\nArartekoak doako zerbitzu publikoa eskaintzen die euskal herritar guztiei.\nArarteko erakundearen eginkizun nagusia da herritarrak arretaz hartzea, administrazioaren jarduera oker edo legez kontrakoen kontra egiten dituzten kexei dagokienez, eta kexok prozedura jakin baten arabera bideratzea: kexa eragin duen administrazioari bere jokaeraren berri emateko eskatzen zaio. Legerian ezarritakoa aintzat hartuta, kexa sortarazi duen jarduera okerra dela erabakitzen bada, Arartekoak ebazpen bat ematen du eta jarduera oker hori alda dezala gomendatzen dio administrazio arduradunari. Ebazpen horiek web gune honetan argitaratzen dira.


2012 Martxoa | Jalgi hadi plazara\nErditzeko gutxi falta zitzaiola haurra galdu zuen eta epaileak erabaki zuen haurra nahi ez zuelako hil zuela. Epaiketan ez zuen itzultzailerik izan Ramírezek eta aurrean jarritako paper guztiak sinatu zituen. 15 urteko kartzela zigorra ezarri zioten....\nHaur Hezkuntza ikasteko matrikulatuen %92 emakumeak dira eta unibertsitatean irakasleen %61 gizonak. Ez da kasualitatea, Haur Hezkuntza zaintzarekin lotura gehien duen irakasle lana da, adibidez eta zaintza lanak emakumeari egotzi zaizkio historian zehar. Rol sexistek, estereotipoek, hor jarraitzen dute, nahiz eta Irakasle Eskolako ikasleek uste izan genero desberdintasunik ez dagoela dagoeneko.\nEmakundek diruz lagunduta, Pilar Aristizabal Llorentek Generoaren trataera irakasleen formazioan...


URIBARRI – BOLINTXU – PAGASARRI – ERREZTALEKU – CASILLA\nUrtea ondo hasteko, Bilbo inguruko mendietara joango gara, eta, bukaeran, bat egingo dugu Sare plataformaren urteroko manifestazioarekin.\nPanerako etxeen ondoan eta gure lokaletik hurbil dagoen autobus-geralekutik abiatuko gara. Etxebarria parkea zeharkatu, eta Mallonatik jaitsiko gara, Zazpikaleetara.\nUnamuno plazatik Atxurirantz egingo dugu, Erronda kaletik.\nAtxuriko errepideari jarraitu, eta Kañu pasealekura iritsiko gara. Handik, Abusu auzora joango gara, eta ibai bazterretik doan parkea ibiliko dugu. Aurrerago, Bolintxurantz joko dugu.\nBolintxura heltzeko, Ollarganeko parkearen behealdetik pasako gara, Arrigorriagara doan errepide ondotik.\nBolintxun gaudela, erreka jarraituko dugu ezkerraldetik, eta laster desagertuko den natura-parajeaz gozatuko dugu (laster, Supersur delakoa handitzeko zubibidea eraiki, eta suntsitu egingo dute txoko hori).\nBidean aurrera egin, eta Artabe lepora iritsiko gara (500 m). Handik, Pagasarri tontorrera doan bide zuzena hartuko dugu (671 m).\nPagako larretatik Ganetara igoko gara (689 m). Tontorrean, antena eta hedagailuak. Gailur-lerrotik jarraituta, Erreztalekura helduko gara 8586 m). Eskuinetara izango ditugu Bilbo eta Nerbioi ibaia, eta ezkerretara Alonsotegi eta hango presa txikia.\nErreztalekun xendra bat hartuko dugu, eta zuzen jaitsiko gara Arraizko aisiarako eremura doan pistara. Handik, Errekalde auzorako bidea hartuko dugu Casillaraino, eta, nahi duzuenok, parte hartu ahalko duzue euskal preso politikoen eskubideen alde lan egiten duen Sare plataformak 17:00etarako antolatutako manifestazioan.\nLOTURA HONETAN egunero gaurkaratua\nDeskargatzeko TRACKa :\nIbiltzeko zailtasuna 1\nNext Post → Lekeitio, Talaia eta Otoio (396m)


BEASAINGO IKASTOLA ERE ETXEALDITIK EUSKARALDIRA!\nargitaratua 2020 Apirila 24\nDakizuenez, datorren udazkenean egingo den Euskaraldiaren bigarren edizioa prestatzeko, Etxealditik Euskaraldira ekimen berezia jarri da martxan. Horrela bada, datozen egun eta asteotan, etxe barruan ere gure hizkuntza ohituren inguruan hausnartzeko aukera izango dugu hainbat ariketa dinamikoren bidez. Beasain mailan, Aittu Euskara Elkartea izango da ekintza horien sustatzailea. Ekimenaren Helburu nagusia Beasaingo familietan euskara gehiago erabiltzea da, hau da, etxeko hizkuntza nagusia euskara bihurtzea.\nHorrela bada, ekimen hau herriko ikastetxe eta guraso elkarteen bidez sustatu eta helarazi n ahi denez, Andramendi Beasaingo Ikastolatik ere ekimen honetan parte hartzera animatu nahi ditugu gure ikasle, irakasle eta guraso-familiak.\nNola parte hartu ahalko dugu? Eta nola zabalduko dira mezuak?\nEkimenaren ekintzei buruz informatzeko eta parte hartzeko, Aittu Euskara Elkarteak telefono bat jarri du martxan: 688 76 86 09. Telefono hau kontaktuetan gorde behar da, eta mezu bat bidali behar da bertara WhatsApp taldean sartzeko eskatuz. Aittu Euskara Elkartearen telefono zenbakia norberaren telefonoaren kontaktuetan gordetzen ez bada, ezin da mezurik jaso ez eta bidali ere.\nFamiliek ekimenaren baitan egiten dituzten ariketen argazkiak eta bideoak telefono zenbaki honetara bidali ahalko dituzte etxean egindako ariketak argitaratzeko. Datorren ostiraletik aurrera (apirilak 24), egunean behin ariketa bat proposatuko da. Lehen ariketa jada proposatu dute: balkoiak koloretako bola txikiez apaintzea.\nBestalde, Euskaraldiako web orrialdean (www.euskaraldia.eus) familiaren izen-ematea egin daiteke: Izan ere, familia da euskararen gordailu eta pizgailu eta gizarte antolaketaren oinarrizko erakunde.\nHorrela bada, herriko familiek bidalitako argazki eta bideoak erakusteko eta zabaltzeko plaza nagusia Aittu Euskara Elkarteak sortuko duen Whatsapp talde hori izango da.\nBestalde, uneoro informatuta egoteko Euskaraldiak eta Aittu Euskara Elkarteak bide hauek zabalduko dituzte:\nEuskaraldia: Facebook, Twitter eta Instagram\nEuskaraldia Beasain: Facebook, Twitter eta Instagram\nAittu Euskara Elkartea: Facebook eta Twitter\nWhatsAppeko taldea: Aittu Euskara Elkarteko kideek dituzten taldeak\nPosta elektronikoa: Euskaraldiaren lehen edizioan ahobizi eta belarriprest izan ziren herritarrei informazioa bidaliko zaie.\nHorrela bada, gure hizkuntza sustatzeko ekimen honetan parte hartzera animatu nahi zaituztegu!\nGogoratu: Ohitura aldaketa etxetik hasten da\n25 urtez Beasain euskalduntzen.\nMATRIKULA KANPAINA ZABALIK, URTARRILAREN 17tik 28ra.\nOngi etorri 2022an Ikastolara.\nLan taldea 44


IV. Sormen lana: Santa Cruzen koadernoak — dantzan.eus\nHemen zaude: Hasiera › Gordailua › Gregorio Santa Cruz › IV. Sormen lana: Santa Cruzen koadernoak\nIV. Sormen lana: Santa Cruzen koadernoak\nDantzarako neurririk gabeko dedikazioa eta erakusteko prestutasuna izan ziren Gregorio Santa Cruz dantza maisu bezala ongien definitzen duten ezaugarriak. Baina ezagutzak begiz jaso eta ahoz transmititzen ziren alor eta garai batean, oroimenaren ahultasunaz ohartuta, dantzak idatziz jasotzeko beharraz jabetu eta lanari heldu zion Santa Cruzek. Horretarako metodorik ezagutu gabe, autodidaktikoki eta lojikari jarraituz heldu zion dantzak idatziz uzteko ahaleginari.\n21x15,5 zmko tamainako orri koadrikulatuz osatutako koadernoetan idatzi zituen dantzak. Tinta urdineko lumaz, oinarrizko azalpenak idatzi zituen lehenengo orrietan, eta urratsa esplikatu ostean, koreografien bilakaerak jaso zituen ondokoetan. Koreografiak adierazteko lumaz marraztu zituen koadro desberdinak, dantzari bakoitzari zenbaki bana egokituz, eta mugimenduak kolore gorrizko geziekin adierazi zituen.\nSistema soila baina pazientzia handiz gauzatzekoa zen eta horrela hainbat koaderno bete zituen dantzen koreografiekin. Guztira 25 koaderno eta 16 dantza desberdin bildu eta aztertu ahal izan ditugu. Gehienak bere eskuz idatzitakoak badira ere, zenbait koaderno beste norbaitek jatorrizkotik abiatuta egindako kopiak dira. Kasu gehienetan, dantzan erakusteko lanari jarraitzen zioten ikasleek kopiatu zituzten Santa Cruz maisuaren koadernoak, eskuz gehienetan eta idazteko makinaz beste batzuetan.\nKoadernoetan jasotako dantzak hiru multzo nagusitan antolatu ditugu. Lehenengo multzoa, herri askotan ohikoak ziren dantzek edo beste talde batzuekin ikasitako dantzak osatzen dute. Dantza horiek ikasi ostean ez ahazteko jaso zituen idatzita Santa Cruzek. Bigarren multzoan, errekuperazioak eta galtzear zeuden dantzak ditugu. Galduta zeudenak eta Santa Cruzek berreskuratu eta berregin zituenak, edo aspaldian egin gabe zeudenak eta gal ez zitezen idatzi zituenak. Eta hirugarren multzoan, Santa Cruzek berak sortutakoak daude. Batzuetan doinu ezagun batetik abiatuta eta bestetan apropos sortutako doinuarekin, Santa Cruzek asmatutako dantzak. Honakoak dira, hiru multzoetan banatuta, Santa Cruzek koadernoetan jaso zituen dantzak:\nOhiko dantzak eta beste talde batzuekin ikasitakoak:\nBiñako de Dindirri\nIngurutxo de Leiza del P. Hilario Olazarán de Estella\nErrekuperazioak edo erdi ahaztutako dantzak:\nSaliña-saliña de Ondarroa\nSanta Cruzek sortutakoak:\nZortziko de Gurutzpe\nGure arreta Santa Cruzek asmatutako dantza sortan jarriko dugu, eta horiekin batera Ibarzabal arkudantzari egingo diogu kasu, Eibarren galduta zegoen dantza baita, Santa Cruzek berreskuratu eta moldatu zuena. Saliña-saliña Ondarroan dantza egiten jarraitzen da (1997ko uztailaren 18an Kresala Kultur Elkarteko dantzariei ikusi genien Ondarroan bertan) eta alde batera utziko dugu oraingo honetan.\n1. Ibarzabal Arku-dantza\n1948an idatzi zuen dantza hau koadernoan Santa Cruzek. Berreskuratze lan gisa aipatu zuen berak, Eulogio Garate eta Candido Arrizabalaga dantzariek eskainitako datuekin prestatu eta moldatu baitzuen. Dantzaren jatorriari buruzko zenbait berri eman zituen koadernoaren sarreran eta hona hemen Santa Cruzen azalpena:\n"Arku-Dantza Ibarzabal de Eulogio Garate. Música de Fernando Garate.\nSegún los informes de Eulogio Garate, E.P.D. su procedencia debe de ser <Basko-Francesa>\nEibar siendo un pueblo muy laborioso y ejemplar ha tenido hijos muy queridos para su txoko, y uno de ellos era el famoso armero Eibarrés, el señor Ibarzabal.\nIbarzabal se ausentaba de su pueblo muchas veces a Francia, por sus asuntos de comercio o negocio de armas. Se cree que en uno de esos viajes, se trajo esta Arku Dantza a Eibar, no se conoce la fecha.\nPer hay indicios según el señor Garate que se bailaba por los mozos del pueblo, a finales del siglo XVII en las grandes solemnidades, tales como en las procesiones del día del Corpus, San Juan, y en otras grandes fiestas, que se celebraban en Eibar.\nPosterior, dice el señor Garate, se ha bailado por una cuadrilla de 17 mozos, y entre ellos él mismo, actuó con él siendo maestro y dantzari de la cuadrilla el Ondarrés Jose Azpiasu <Joxe Ondarru>.\nMe decía muchas veces que tenia muchas ganas en sacar adelante esta Arku-Dantza, y una vez estando los dos juntos, con Candido Arrizabalaga, también que perteneció de la cuadrilla, en Bar Badet calle Calbeton, me hablo mucho sobre esta Arku-Dantza, el me informó con mucho detalles de este baile que me interesó mucho.\nDespués el señor Garate me facilitó algunos planos y los movimientos de este baile, y así de nuevo resurgió esta Arku-Dantza después de estar muchos años sin bailar con el nombre de Ibarzabal año 1948. Pero esta vez para chicas y en vez de con 17 dantzaris serán 13.\nTampoco me quiero olvidar de don Fernando Garate E.P.D. que me facilitó la música para este baile.\nEibar año 1948. Gregorio Santa Cruz."\nIbarzabal arkudantza azken aldiz 1908an egin zuten, Eibarren ospatu ziren Euskal Jaietan. Ordukoan Jose Azpiazuk gidatuta eta, besteak beste, Eulogio Garate, Fernando Garate eta Candido Arrizabalaga partaide zituen taldeak dantzatu zuen. 1948an Santa Cruzek, Eulogio Garatek emandako argibideetan oinarrituta, moldatu zuen dantza berriz. Baina, azalpenean argitu bezala, moldaketa emakumeentzat eta dantzari kopurua 17tik 13ra murriztuz egin zuen Santa Cruzek.\nIbarzabal izenari buruz aipatzen dena nahiko nahasia da. Ibarzabal, eibartar armagin famatuak lan kontuak zirela eta, Frantzia aldera egindako bidaietako batean ekarriko ote zuen da Santa Cruz eta Garateren ustea. XVII. mendearen azken aldetik aurrera Gorpuzti eguneko, San Juanetako eta bestelako jai handietan dantzatzen zela adierazi zion Garatek Santa Cruzi.\n1705. urtetik aurrera Ibarzabal abizeneko makina bat armagin dokumentatu zituen Ramiro Larrañagak. Baina dudarik gabe ezagunena Gabriel Benito Ibarzabal da, 1820an Eibarko Alkate konstituzionala izan zena. Gregorio Mujikaren arabera (1984: 48), Ibarzabal familiakoek arma lantegi garrantzitsuenetako bat izan zuten eta Gabriel Benito izan zen industri gizon dinamikoena. 1823ko ekainean Frantziara jo omen zuen Gabriel Benito Ibarzabalek arma lantegiak ikusi eta industria aurrerakuntza berrienak ekartzeko asmotan. Eulogio Garatek emandako irudiarekin bat egiten du, beraz, baina datari begiratuz gero tarte nabarmena dago. Garatek dantzaren presentzia Eibarren XVII. mendearen azken aldetik aurrera kokatu zuen eta Gabriel Benito XIX. mendeko gizona da.\n12 dantzari eta buruzagiak parte hartzen dute Ibarzabal arkudantza honetan. Dantzari bakoitzak ongi apaindutako arku edo uztai bana izan behar du eskuan eta buruzagiak 1,20 metroko lantza apaindua eskumako eskuan. Fernando Garatek idatzitako doinua 2/4 erritmoan jarrita dago eta 16 konpas ditu. Esaldi osoa 13 aldiz errepikatzen da dantza osoan zehar.\nDantzariek egin beharreko urratsak ez du zailtasun handirik. Musikari jarraituz, konpas bakoitzean eskumara eta ezkerrera jira laurden egin behar da. Urrats horri eutsiz, konpas bakoitzerako taldeak izan behar duen koreografia zehaztu zuen Santa Cruzek koadernoetan.\nSan Juan zortziko ezagunean oinarrituta sortu zuen 1933an zapidantza hau Gregorio Santa Cruzek. Gerraren etenaren ondoren, berriz prestatu zuen dantza eta 1946an idatzi zuen. Honako azalpena jaso zuen koadernoren sarreran:\nLa denominación de este baile viene de las antiguas costumbres del nuestro pueblo basko. Antiguamente en la inmensa mayoria de los pueblos baskos, era una cosa necesaria de organizar las <lixibas> o coladas, por falta de agua en sus domicilios.\nAsi que en aquellos tiempos, nuestras <amatxos> se reunian en <Batzarras> o en cuadrillas con jovenes para trabajar una vez de organizar, con sus correspondientes <tresnak> o material, se marcharan a la regata mas próxima del pueblo.\nAlli una vez de agrupados en cuadrilla, aunque el trabajo era fatigoso, a falta de los adelantos que contamos actualmente, se pasaban todo el dia armoniosamente, con sus cantos e <Irrintxis>.\nUna vez de de terminar la faena, daban las gracias al nuestro <Señor> con sus oraciones y despues se retiraban alegremente a sus casas.\nAhora, recordandome de mi niñez, y además de aquellos regresos de nuestras <amatxos>, pense hacer algo, por nuestras antiguas <Lixibas> y en honor a ellas, compuse este baile con el nombre de <Zapi-Dantza> con la musica y alegre de Zortziko de San Juan,\nEibar, año 1946. Gregorio Santa Cruz Beristain."\n1933an estreinatu zen zapidantza, Batzokiko taldeak Arraten eskaini zuen dantza saio batean. 12 dantzarirentzat prestatuta dago dantza eta Santa Cruzek koadernoan adierazten du emakumeak izan behar direla dantzariak. Dantzariek esku bakoitzean zapi bana eduki behar dute.\nSanta Cruzek sortutako dantza gehienen ezaugarria du honek ere: urratsen soiltasuna. Konpas bakoitzean hiru urrats eman behar dira, lehenengoa indartsuagoa eta beste biak txikiak. Eskumarekin hasita, eskuma eta ezkerra txandakatuz erritmoari jarraitu behar zaio. Eskuak aldi berean jaso behar dira, txandaka horiek ere, zapia ahalik eta goren eramanez. Urrats horrekin egin behar dira koreografian zehaztutako mugimenduak.\n3. Egoarbitzako makil-dantza\nGregorio Santa Cruzek sortutako dantzen artean bi berezitasun nabarmen ditu honako dantza honek. Alde batetik, tresnak erabiliz sortu zuen bakarra da, eta bestetik, doinuaren jatorria nahiko bitxia da. Zapidantzan zapiak erabiltzen badira ere, euskal dantzetan horren ohikoak diren ezpata, makil, brokel eta abarrik ez da ageri Santa Cruzen lanean, makildantza honetan salbu.\n1947an idatzi zuen dantza Egoarbitzako makildantza eta sorreraren berri ematen duen kontakizuna da honako hau:\n"Egoarbitza-ko Makil- Dantza\nEgoarbitza, nombre de un monte situado entre las mugas de Guipuzcoa y Vizcaya y perteneciente al Ayuntamiento de Elgueta, Guipuzcoa.\nEstando yo en la cima más alta del citado monte, en mis andanzas montañeras, oí silbar una canción. Tuve que prestar mucha atención, porque se me hacía muy alegre y simpática. Miré alrededor mío y un poco más abajo, vi al <Artzai-txiki> del caserio de Egotxeaga, Pastorcillo de Egotxeaga, muy contento y cuidando su rebaño de ovejas.\nEntonces me di cuenta de lo que faltaba para completar <Egoarbitzako Makil-Dantza. Era la música de la canción que estaba silbando el pastorcillo de Egocheaga.\nDespues oidas mis impresiones el txistulari Don Leon de Laspiur, fue armonizada y puesta la musica, asi nació esta <Makil-Dantza>, era el año 1947.\nEn atención y recuerdo que tengo a esta montaña, dedico este baile con el nombre de Egoarbitzako Makil Dantza.\nGregorio Santa Cruz, Eibar año 1947."\nDantza sortu eta dantza taldeari irakatsi orduko denbora aurrera joan zen eta 1949an, Elgetan ospatu zen Mendizale Elkartearen 25. urteurrenean agertu zen estrainekoz. Gizonezko 8 dantzarik egiteko prestatu zuen makil dantza hau Santa Cruzek eta bakoitzak metro bateko makila izan behar du eskuan.\nBi zati desberdin ditu dantzak: ibilaldia eta jokoa. Ibilaldia Gipuzkoako dantzetako Makil-handien dantzako ibilaldi bera da, baita doinua ere. Ibilaldi hori bukatzean, Santa Cruzek bildu eta Leon Laspiurrek moldatutako doinuarekin egiten da jokoa.\n20 dantzarirentzat pentsatutako dantza da hau, eta horietatik 12 neskak eta 8 mutilak izan behar dira. 1949an sortu zuen Gregorio Santa Cruzek eta Ibarzabal arkudantzaren ereduari jarraitzen dio. Beste ezer baino gehiago erritmoa den urrats erraz xamarra hartu oinarrian eta koreografia ezberdinak pilatzen dira bata bestearen segidan.\nHasiera batean Durangaldeko Dantzari dantza zikloko launakoaren doinua erabili zuen dantza sortzeko. Baina gero, Jesus Guridiren "Mendiko Soinua" probatu eta bigarrena gehiago gustatu zitzaionez, horrela utzi zuen.\nIbildantzaren oinarrizko urratsa zapidantzarena bera da. Saltotxo batzuekin, eskuma eta ezkerra tartekatuz, doinuaren erritmoa eraman behar da. "Kalejira urratsa" izendatzen du Santa Cruzek eta dantza osoan zehar egin beharrekoa da. Aldian behin, bi oinekin batera jauzi bertikal bat eta jira oso bat airean egin beharra dago, berriz ere kalejira urratsari heldu aurretik.\n5. Arratera Begira\nDantza honetako bi aldaera iritsi zaizkigu eskuetara. Dantzari dagokionez, zenbait zuzenketa eta hobetzeko asmotan egindako aldaketak salbu, ez dago desberdintasun handirik bi aldaeren artean. Lehenengoa 1955ean idatzi zuen Santa Cruzek eta bigarrena 1963an.\n"Urrutik nere amatxo maiteri begira, Bayonatik Arratera" da 1955eko koadernoan jaso zuen izenburua. Izenburua ulertzeko beharrezkoa da nori dedikatzen dion ikustea: Policarpo Larrañaga abade maitatuari. Gerraurrean Eibarren kultur arloan hamaika lan egin zituen abadeak Arrateko Amari buruzko azterketa egin zuen eta dantza arloan ere makina bat talde prestatutakoa zen. Gerraren ondotik Baionan zegoen Don Poli, baina haren bihotzak Eibarrera begiratzen zuen behin eta berriz. 1955ean dantza hau papereratu zuenean Policarpo Larrañaga izan zuen gogoan eta hortik jarri zion izenburua.\n1963ko aldaeran, berriz, Arratera Begira da dantzaren izena, baina funtsean dantzak lehengua izaten jarraitzen du. Hala ere, bada beste desberdintasunik. 1955ean 12 emakume dantzarik egiteko prestatu zuen dantza eta 1963an, berriz, dantzariak 6 gizonezko eta 6 emakumezko izan behar direla idatzi zuen.\n1955eko koadernoan idatzi zuen sarrera jasoko dugu jarraian Arrateko Ama eta Don Policarpo Larrañagari buruz esaten dituenak agertzeko.\n"Urrutik Nere Amatxo Maiteari Begira, Bayonatik Arratera\nDedicado al reverendo Don Policarpo Larrañaga q.e.p.d.\nArrate. Nombre del Santuario de Nuestra Señora Madre de Dios de Arrate. Esta recostado de los montes de Kalamua y Azketa anueve kilometros de Eibar.\nLugar en que se fundó la Asociación de los Txistularis del Pais Basko, Patrona de dicha Agrupación.\nDon Poli, asi le llamabamos los eibartarras era nacido en Soraluze, Placencia de las Armas, Guipuzcoa, era muy amante de su Amatxo de Arrate.\nAunque estaba ausente de nosotros en muchos años, sus miradas desde Bayona estaban puestas a ese santo lugar, Arrate y Kalamua (tan queridos de todos eibarreses) porque el sabia que cerca de allí esta su Amatxo de Arrate.\nY con esto quiero dedicar estas lineas a mi querido amigo, como sincero tributo de gratitud y admiración al gran Folklorista Basko con el titulo:\nUrrutik Nere Amatxo Maiteri Begira, Bayonatik Arratera,\nGregorio Santa Cruz"\nSanta Cruzek, beste hainbat eibartarrek bezala, estima handian zuen Don Poli. Eta Don Polik berak, Baionan urte mordoska zeramanean ere, ezin zuen ahaztu Eibar, eta are gutxiago Arrate. Baionako elizatik, Kalamuarako norabidean begira jarri eta "Hantxe, hantxe dago gure Arrateko Ama Birjiña", esaten omen zuen eibartarren batek bisitatzen zuenean.\nSarrera horren ondoren, dantzarien erropak nolakoak izan behar diren agertu zuen. Abarkak, galtzerdi zuriak, gona gorria, alkondara zuria, gerruntze eta amantal beltzak eta bururako zapi zuria. Dantzariek eskuak gerrian jarri behar dituzte hasieran.\nMusika Poli Larrinaga txistulari bermetorrak jarritakoa da. Larrinagatarrek harreman oso estua izan zuten Santa Cruzekin. Arratera Begira dantzako oinarrizko urratsa, Durangaldeko Dantzari dantzako txankarrako dantzan egiten den bera da. Urrats horrekin koreografian adierazten diren mugimenduak egin behar dira.\nFandango bat da Itxaropena eta 9 emakumez osatutako dantza talde batek dantzatzeko egin zuen. 1959an prestatu zuen Santa Cruzek orripeko hau eta dantzatzeko oinarrizko urratsa hartuta, koreografia ezberdinak antolatu zituen 9 dantzarien artean.\n7. Zortziko de Gurutzpe\nBai sortu zuen garaiaren aldetik, baita koreografia aldetik dituen ezaugarriengatik bereizten da dantza hau. 1972. urtean sortu zuen Gurutzpe Zortzikoa, Mendaroko kultur elkartearen omenez. Agustin Berasaluze txistulari mendarotarrak bildutako musika du oinarrian. Doinu hau Mendaroko dantzarientzat urteroko erreferentzia izan den Sortzez Garbiko Amabirjiñaren doinua da.\nZortziko horretatik abiatuta, mugimendu koreografikorik gabe, eta dantzari bakoitzak bere tokian egin beharreko urratsekin osatu zuen dantza hau Santa Cruzek. Alde horretatik berezia da ordurarte sortutako dantza guztien dinamika hautsi baitzuen. Urrats soilak eta koreografia konplexuak zituzten aurretik sortu zituen dantza gehienek. Gurutzpe Zortzikoak berriz kontrako egitura du, koreografia soila eta urrats konplexuak.\nNahiko berandu sortu zuen dantza hau. Aurretik sortutako azkena 1959an izan zen eta harrez gero moldaketak egin bazituen ere, dantza berririk sortu gabe zegoen 13 urtean. Bestalde, ordurako 74 urteko gizona zen, dantza maisuaren ardura astunak alde batera utzita zituen eta dagoeneko laguntzaile eta aholkulari gisa jarduten zuen bakarrik.


Mungiako izaera erlijiosoko ondare monumentala bere elementuen zahartasunagatik eta ia estilo artistiko guztietako eraikin errepresentagarriak izateagatik bereizten da. Mungia hondar erromanikoak dituen bi tenplu izateaz harrotu daitekeen Bizkaiko herri bakarra da, eta tradizio mozarabiarreko aztarnak dituen gutxienetarikoa. Kontuan hartu beharreko oinarrizko gertaera da mendeetan zehar bi eliza parrokialak batera bizi izan zirela herriaren nukleoan, berrogeita hamar metroz bakarrik bananduak. San Pedrokoak hiriko eta baserrietako auzokoen behar espiritualei kasu egiten zien Santa Mariakoak elizaldeko biztanleez arduratzen zen bitartean.\nSolairu errektangeluarra. Elementurik garrantzitsuenak honek dira: Ate nagusian, puntu erdiko bost arkibolta piku.\nMainel batek bitan bantzen dau sarrera, arku zuzeneko bi hutsarte sortuaz. Ate-hanketan eta mainelean hiru oinazpiko dagoz, Amabirjina eta San Pedro eta San Pabloren irudiak ipini ahal izateko.\nAlfizeko angeluetan zeru izartsua, eguzkia eta iretargia ikusi daitekez. Irudi eta ikonografia hau guztia oso erreferentzia klasikoak dira kristauentzat.\nEliza barruan, koru azpian horman zulatutako hiru arkosolio dagoz. Bakoitzak hilobi bana dauka Butroetarren harmarriagaz (elizaren jabetza kendu izanagatik konpentsatzeko, agian).\nXIII. menderako baegoan eliza pobre bat. Nabe errektangular bakarra eta harlangaitzezko hormak, egurrezko gailurra eta zutoinak. Gangak kainoikoak ei ziran. Metro erdiko hormak geratu dira. Agerian dagoan gauza bakarra harlanduzko aurreko aldea (XIX.eko neoklasikoa) eta atzeko aldea dira bao edo hutsarte batzuekaz.\neleiza hau bere, Butroetarren era herritarren arteko burruken artean egon zan. Urtetan guztiz hondatuta egon zan XVIII. mendean barria egin eben arte. Jose de Zaylordak (musikari, alkimista, astrologoa, teologoa... eta ez arkitektoa) zuzendu eban obra. 1848an barriro barriztatu eta zabaldu egin eben. Gaur egunean (eliza barriztatu ibili ostean), hormak kontserbatu dira, herri-plaza bihurtuz.\nNabe bakarrekoa, XV. mendetik askorik aldatu barik egon da. Harlangaitzeko hormak, elizbarru zabala, XIX.ean guztiz barriztatu zan eliza zaharra zanaren gainean. Hola bada, oinetan koru bat gehitu zan. Argia sartzeko puntu erdiko hiru hutsarte ireki ziran hegoalean eta aurkako horman erlojurako eta kanpaietarako dorrea altxatu zan.\nLehenagoko elementu batzuk kontserbatu dira: XVIII. mendeko erretablo barrokoa, urrez eta baltzaz policromatua, hiru kale da bi solairu daukazana, bost eskultura (Magdalena, Amabirjina, San Jose, Kristo eta Jesusen Bihotza) eta bi mihise (Paduako San Antonio eta Salbatzailea) iparraldeko horma. XVI. Ekoa: punto erdiko arkua, berpizkunde itxurakoa; beranduko gotikoko ur bedeinkaturako pontea.


naiz: Iritzia | Opinión - Kostuelgo itturriye\nEtxarri Aranazko toponimo bat iragartzen duen kartela erabili zuen «predikugileak», toponimoak idazteko praxi okerraren adibidetako. «Kostuelgo itturriye» eskuz idatzirik esaten du aipatu kartelak eta ez dago, inondik inora ere, toki «ofizial» batean kokaturik, baso betean baizik.\nPasa den ostegunean, hilak 13, Nazioarteko Onomastika Jardunaldien barneko hitzaldietako batean euskaltzain baten «predikua» entzuteko parada izan genuen Gasteizko Europa jauregian. Ohikoa duen moduan, dokumentazioan oinarriturik batez ere, euskal toponimiaren zertzeladak eta ikerketarako ohitura on edo artezak zeintzuk diren «predikatzen» aritu zitzaigun, tartean zenbaiten ego igoak ere salatuz. Eta erabat zuzen bezain argigarri suertatu zela «predikua» esanen nuke, ez balitz lebitazioarenagatik eta beste xehetasun edo txikikeria batengatik, hauexek lohitasun apur bat zipriztindu baitzioten nire iritziz.\nLehenari dagokionez, soilik esan normalean askoz errazago sumatzen dela lebitazioan besteen egoa, norberarena baino. Autoestimuaren kontuak, seguru asko. Horrexegatik, besterik gabe, bigarren txikikeriari ekinen diot. Bargan gora Urbasarako bidezidorrean, Etxarri Aranazko toponimo bat iragartzen duen kartela erabili zuen «predikugileak», toponimoak idazteko praxi okerraren adibidetako. «Kostuelgo itturriye» eskuz idatzirik esaten du aipatu kartelak eta ez dago, inondik inora ere, toki «ofizial» batean kokaturik, baso betean baizik, Bargako aldapan egarriak jota doanari iragarriz, ehunen bat metrora edo, bidezidorretik estalian, ganbela eta guzti, ur fresko-freskoa duela bertan. Ez dut uste kartelean erabilitako grafiak oztopatuko dionik mendizaleari iragartzen zaionaren ulertzea, baina ez da ulermena aipamen honen gakoa, bistan da, «predikugileak» jakin behar bailuke etxarriarrak direla ia ehuneko ehunean, bide horren erabiltzaile. Eta etxarriarrak, zorionez, barra-barra oraindik, erabiltzen dugu gure artean etxarriera. Orduan, zer dela eta egiten da horrelako aipamena Nazioarteko Onomastika Jardunaldian, jakinik gainera toponimo horren izena, era ofizialean, Kostuelgo iturri onarturik dagoela?\nGogoan dut, era berean, ordukoan ez oraingo «prediku» egileak, beste batek baizik, antzekoa egin zuela 2012an, herriaren sorreraren zazpiehun urteak ospatzeko atondu genuen antzezlana herritarrei gaztigatzeko, «Izendu giñen, ga ta izenen ga!» esaldia erabili izana gaitzetsi zigula. Antzezlana taularatu genuen orduko hartan, urtemugaren ospakizunetakoen artean, etxarrieraz buruturik antzezleen arteko elkarrizketak, egokiago ikusten baikenuen horrela egitea zazpiehun urte lehenagoko gertakizunak gogoratzeko. Eta erronka jarri genion geure buruari etxarriarrok, «Beste 700 urte baietz!» aldarrikatuz. Libreto edo liburuxkaren azala, kontrazala, sarrera eta azalpen guztiak euskara batuan buruturik eman genituen eta aipatu esaldia, gainera, komatxoen artean eta letra etzanaz, badaezpada ere (etxarrikoahotsak.com helbidean du ikusgai nahi duenak).\nBestela ere, aipatu beharra daukat hilaren 8an ospatu zuela Etxarri Aranazko Andra Mari ikastolak 50. urtemuga eta San Donato Eskola Publikoak ere D ereduan eskolatzen dituela aspaldian bertako eta inguruko herrietako umeak. Udalak ere hamarkada pare bat inguru betetzeko zorian izanen ditu, bete ez baditu dagoeneko, Udalerri Euskaldunen Mankomunitatean buru-belarri lanean. Musika Eskolako, Osasun Etxeko eta Liburutegiko zerbitzuak ere, geldi-geldi euskalduntzen joan dira azken hiru hamarkadetan eta gorabehera bakarrak, Nafarroako Gobernukoen mendeko langileen kasuan izan dira. Ez da, beraz, arriskuan euskara batuaren etorkizuna Etxarri Aranatzen, ez behintzat Euskal Herriko beste edozein txokotan baino gehiago.\n«Predikugileak», ordea, ortodoxia azken muturreraino eraman nahian, nonbait, euskararen bidezidorretan orokorrean eta toponimiarenetan oraingo honetan, «bekatuak» nonahi ikusirik, ez ditu hauek onartzen, izatekotan «benialak» badira ere. Eta hori badirela «bekatu» larriagoak egun ofizial diren toponimoetan Euskal Herrian barna, praxi okerren adibide moduan aipatzeko.\nEta gu, etxarriar «bekatariok» (orain arte beste batzuendako ginelakoan nengoen bereziki «bekatari»), gure artean, egunerokotasunean, beti erabili izan dugun hizkera baliaturik, jarrera honek euskara batuari berari ere mesede egiten diola dakigulako, lehentxeago aipatu dudan erronkari eutsiko diogu. Hauxe izanen ahal da hemendik aurrera euskara batuaren ajerik larriena!


Bi urte, lau hilabete eta egun bat film dokumentalaren emanaldia eta solasaldia\nKultur etxea, Etxarri Aranatz | Dokumentala\nEtxarri Aranatz. Bi urte, lau hilabete eta egun bat film dokumentalaren emanaldia eta solasaldia. 18:00etan, kultur etxean.\nBi urte, lau hilabete eta egun bat film dokumentalaren emanaldia eta solasaldia Kultur etxea\nAltsasu. El padre gaurkotasunezko filmaren emanaldia. 19:00etan, Iortia kultur gunearen areto nagusian.\nEl padre Iortia kultur gunea\nAltasuko herri inauterietako erakusketa: herri ihoteko batzordeak eta herriko ikastetxeetako guraso elkarteek antolatuta\nAltsasu. Altasuko herri inauterietako erakusketa: herri ihoteko batzordeak eta herriko ikastetxeetako guraso elkarteek antolatuta. Otsailaren 9tik 21era. Astelehenetik ostiralera 17:30etik 20:00etara, larunbatetan ikuskizuna hasi aurretik eta igandetan 16:00etatik 20:30era Iortia kultur gunean.\nAltasuko herri inauterietako erakusketa: herri ihoteko batzordeak eta herriko ikastetxeetako guraso elkarteek antolatuta Iortia kultur gunea


Irekia Eusko Jaurlaritza - Gobierno Vasco :: Eusko Jaurlaritzak Haurren eta Nerabeen Legearen aurreproiektua egin du\nEusko Jaurlaritzak Haurren eta Nerabeen…\nArgazkia: Mikel Arrazola /EJ Iturria: Irekia\nBeharrezko baldintzak bultzatuko ditu, adingabe guztiek giza eskubide eta askatasun guztiak berdintasunean erabil ditzaten ziurtatzeko eta babesteko.\nAurrera egingo du adingabeek entzunak eta entzunak izateko eta parte hartzeko duten eskubidean.\nTestuaren jarduera-ardatz nagusiak sustapenaren, prebentzioaren eta esku-hartzearen ingurukoak dira.\nNazio Batuen Haurren Eskubideen Batzordearen ohar orokorrei erantzutea eta jarraipena egitea\nEusko Legebiltzarrera iritsiko da, urte amaieran eztabaidatu eta onartzeko.\nVG 2022 03 26\nEusko Jaurlaritzak ontzat eman du Haurren eta Nerabeen Legearen aurreproiektua, eta aurrera egingo du adingabeak eskubideen titular gisa aitortzean, eta ez soilik babesa merezi dutela aitortzean. Beatriz Artolazabal Berdintasun, Justizia eta Gizarte Politiketako Sailburuak zehaztu duenez, Eusko Legebiltzarrean izapidetu eta onartu ondoren, legeak beharrezko baldintzak ezartzea bultzatu eta sustatuko du, adingabe guztiek giza eskubide eta askatasun guztiak berdintasun-baldintzetan baliatu eta goza ditzaten ziurtatzeko eta babesteko; bereziki, edozein jokabide edo indarkeria-moduren aurrean, eta familia-, gizarte- edo hezkuntza-ingurunea edozein dela ere.\nLege berriaren jatorria Haurrak eta Nerabeak Zaintzeko eta Babesteko 2005eko Legea da. Ezarri nahi den lege-esparru berriak urrats erabakigarria emango du gaur egun indarrean dagoen haurrak eta nerabeak zaintzeko eta babesteko euskal ordenamendu juridikoa nazioarteko esparruetara egokitzeko (Haurren Eskubideei buruzko Konbentzioa), Europako (Europar Batasuneko Tratatuak eta Europako Kontseiluaren Hitzarmenak) eta estatuko esparruetara egokitzeko.\nBeatriz Artolazabalek azaldu duenez, lege-aurreproiektu berriak berrikuntza garrantzitsuak dakartza haurren eta nerabeen eskubideen edukiari dagokionez, eta honako hauek nabarmendu ditu: haurraren edo nerabearen interes gorenaren prebalentziarako eskubidea berariaz aitortzea.\nHalaber, entzunak izateko eta entzuteko eskubidearen eduki substantiboaren garapenean aurrera egiten du (eskubide horren esparruan indarkeriaren biktima diren adingabeei aitortzen zaizkien aurreikuspen espezifikoak barne), eta parte hartzeko eskubidea, gainerako guztiak gainditzen dituen eta, oro har, lege-testu osoak zeharkatzen duen eskubide gisa, garrantzi berezia hartzen du haurren edo nerabeen eskubide edo interesei eragin diezaieketen erabakiak dakartzaten gai guztietan. Lege-aurreproiektuak 327 artikulu ditu, 13 xedapen gehigarri, 2 xedapen iragankor, xedapen indargabetzaile bat eta 7 azken xedapen.\nLege-aurreproiektuak funtsezko bi zutabe ditu premisa gisa: haurren Eskubideen Batzordearen Ohar Orokorrak, haurren egoerari eta herrialdeko eskubideei buruzko ebaluazio-txostenen esparruan Estatuari egindakoak, nazioarteko arau-esparrua lotzeko, eta bigarrena, gai horri buruzko estatuko esparru-legeria integratzea, egokitzea eta garatzea, uztailaren 22ko 8/2015 Lege Organikoarekin eta uztailaren 22ko 26/2017 Legearekin.\n«Hiru irizpidek gidatu dute, bereziki, proiektuaren edukia», gehitu du Beatriz Artolazabalek. Integraltasuna; izan ere, legeak aurrera egiten du haurren eta nerabeen eskubide guztien aitortzan eta defentsan, 3 jarduera-ardatzetatik abiatuta: sustapena, prebentzioa eta arreta eta babesa. Haurren eta nerabeen zeharkakotasuna ekintza publiko osoan, eta haurren eta nerabeen ongizatea bermatzeko erantzukidetasuna edo betebeharra, haien eskubideak benetan erabiltzea eta betebeharrak eta erantzukizunak beren gain hartzea erantzukizun kolektiboa, soziala eta instituzionala da, eta familiei, botere publikoei, gizarte osoari eta haur eta nerabeei eragiten die.\nTestuaren jarduketa-ardatz nagusiak sustapenaren, prebentzioaren eta esku-hartzearen ingurukoak dira, edozein indarkeria-mota eta familia-eremuko babesgabetasun-egoerak garatzeko eta babesteko egoera perjudikalei arreta ematea ardatz hartuta. Sustapenaren helburua da haur eta nerabeei aitortutako eskubideen erabilera eraginkorra ahalbidetzea eta hobetzea, eta horretarako beharrezkoak eta egokiak diren baldintzak ezartzea. Prebentzioaren helburua da haur eta nerabeen garapen fisiko, kognitibo, emozional eta sozial egokia eta garapen oso eta harmonikoa zaildu edo kaltetu dezaketen testuinguru, egoera kaltegarri, jokabide edo gaitasun negatibo, arazo edo portaerak agertzea saihestea, eta, horien hasiera ikusiz gero, haien larritasuna edo iraupena mugatzea.\nEsku-hartzeak berekin dakar administrazio publikoek haurren eta nerabeen eskubideak behar bezala baliatzen direla bermatzeko egiten dituzten jardueren barruan arreta ematea; haur edo nerabe bat edozein indarkeria motaren biktima denean edo indarkeria izateko arriskuan dagoenean garatu beharreko jardueren bidez indarkeriaren aurkako babesa ematea dakar berekin; eta, azkenik, babesgabetasun-egoeretatik babestea, adingabekoak babesteko sistemaren esparruan aplikatzen direnean, adingabearen arrisku-egoeran edo babesgabetasun-egoeran daudenean, eta egoera hori ezin denean gertatu denean. Horri guztiari gehitu behar zaio zigor-legearekin gatazkan dauden haur eta nerabeekiko gizarte- eta hezkuntza-arloko esku-hartzea.\nArtolazabal sailburuaren arabera, Haurren eta Nerabeen Legearen aurreproiektuak aurrerapen handia ekarriko du adingabeak eskubideen subjektu titular gisa onartzeko bidean; Berritasunak eskubideen edukian; Haurren Eskubideen Batzordearen Ohar Orokorrei Erantzuna eta jarraipena; Estatuko legeriara egokitzea, eta horren garapena; transbertsalitateari eta osotasunari dagokionez, lege-proiektua gidatzen duten irizpideen lehentasuna. Jarduera-ardatz nagusiak sustapenean, prebentzioan, arretan eta babesean daude.\nDekretu-proiektua, Natura 2000 sareko Gasteizko Mendi Garaiak handitzeko eta eremu horretako helburuak eta kontserbazio-neurriak berrikusi eta eguneratzeko. Aurretiazko kontsulta publikoa. Ondorioak\nDekretu-proiektua, Euskal Autonomia Erkidegoko ikastetxe pribatuetan araubide bereziko kirol-irakaskuntzak emateko baimen-prozedura arautzen duena. Aurretiazko kontsulta publikoa. Ondorioak


Agate Deuna ospatu dugu, Lurra kantuz esnatuz – Lauro Ikastola\nAgate Deuna ospatu dugu, Lurra kantuz esnatuz\nLauro Admin erabiltzeak argitaratua. 4 otsaila, 2022.\nEtapa guztietan, modu batean edo bestean, Agate Deunaren ohiturari jarraitu diogu, aurten posible dela ospatuz!\nHaur Hezkuntzako ikasle guztiak DBH eta Lehen Hezkuntzako jolastokietan batu dira, ikaskide nagusiagoei abestuz. Lehen Hezkuntzan 3. mailakoek hartu dituzte, eurek ere, oles eginez, Agate Deuna eta Lurrari abestu diotelarik. Etxean dauden ikasleek ere parte hartu dute!\nIkastola kanpotik ere izan dira beste talde batzuk: Loiuko baserrietatik eta Udaletxean, Bilboko aeroportuan, etab. EuskalLaborategia DBHko taldeak ere Txorierritik egin du ibilbidea.\nIkasle-ohien informazioa hurbilagoa da gure ikasleentzat: Batxilerreko orientazio programa2 otsaila, 2022 Emaitza ikusgarria DigiPen University eta Lauro artean burututako azken STEAM proiektuan8 otsaila, 2022


Sareen Sarea, Caritas, Cruz Roja eta Boluntariotzako agentziekin batera, Eusko Jaurlaritzak martxan jarritako ekintza honetara gehitzen da.\nEusko Jaurlaritzak pertsona nagusiak edota mendekoak laguntzeko ekimen bat jarri du martxan.\nSareen Sarea, Cáritas, Gurutz Gorria eta Boluntariotza agentziaken batera ekimen honetara gehitu da.\nLaguntza behar izanez gero, edota laguntzeko prest bazaude deitu 945 222 222 telefonora.\nEusko Jaurlaritzak elkartasun-ekimen antolatuak sustatzeko plan bat egin du 70 urtetik gorako pertsonen eta/edo mendekotasun-egoeran edo administrazioak eragindako bestelako kalteberatasun-egoeretan daudenen oinarrizko premiei erantzuteko, zeinak beren etxeetan bakarrik edo bikotekidearekin bizi baitira eta familiaren laguntzarik ez baitute.\nErakunde publikoen, Sareen Sarean, Cáritas (688 662 773), Gurutze Gorriaren eta boluntariotzako agentzien arteko lankidetzatik, Euskadiko Elkarrizketa Zibilerako Mahaian eta Boluntariotzaren Euskal Kontseiluan artikulatuak, Eusko Jaurlaritzako Osasun Sailaren gidaritzapean. Laguntza formala (instituzionala), telelaguntza-zerbitzuaren eta telefono zentralizatu baten bidez (945 222 222), eta herritarren elkartasun antolatua bateratuz eta koordinatuz, osasun publikoko arduradunen eta Lehendakaritzaren ezinbesteko lidergotik.\nIzan ere, bizi dugun egoerak erakundeen erantzuna eta konpromiso kolektiboa eskatzen ditu, eta elkartasuna, inoiz baino gehiago, antolatu egin behar da.\nZer beharrei buruz ari gara\nPandemiaren aurkako borrokaren egungo fasean edo hurrengoetan, pertsona batzuk bereziki kalteberak izan daitezke, beren babesa bermatzeko etxetik atera ezin dutenak eta behar ez dutenak, eta eguneroko bizitzako behar hauei erantzuteko laguntza behar dutenak:\n• Premia biziko hornidurak eskuratzeko (elikagaiak, higiene- eta garbiketa- produktuak eta premia biziko beste hornidura batzuk).\n• Zaborra jaisteko.\n• Osasun-txartel Indibidualean agindutako sendagaiak jasotzeko.\n• Zure maskotaz arduratzeko (paseatzera atera, larrialdiko albaitari-arreta).\n• Atzeratu ezin diren izapide eta kudeaketak egiteko.\nEtxe bakoitzeko boluntario baten edo biren laguntza (beti berberak), eskatutako profilarekin (sintomarik gabe, 17 urtetik gorakoak eta 65 urtetik beherakoak, eta patologia kronikorik gabe: diabetesa, kardiopatiak, arnas gutxiegitasuna, immunogutxitzaileekin tratamenduan daudenak, etab.), etxera ohikotasunez joango direnak (egunero, astean bi edo hiru egun … beharren arabera), beharrezko neurriak hartuz. Osasun Sailak ezarritako jarraibideei jarraituz eta planean parte hartzen duen erakunde baten babesean, berme guztiekin (boluntario antolatuak).\nLagundu nahi eta laguntza eskain dezakeen pertsona bazara, eta parte hartzeko baldintzak betetzen badituzu, jarri harremanetan Cáritasekin (688 662 773) edota Gurutz Gorriarekin 945 222 222 telefonoan edozein unetan (24 ordu).


Batxilergo teknologikoko ikasleak STADLER S.A enpresan izan dira. | Elkar Hezi ikastetxea\nBatxilergo teknologikoko ikasleak STADLER S.A enpresan izan dira.\nApirilaren19an 10:30etan hitzordua zuten Elkar Hezi ikastetxeko Batxilergoko Teknologiako ikasleek Stadler S.A enpresan. Arantxa Leturiaga ikastetxeko guraso eta Stadlerreko langilearekin.\nHarrera berak egin zien eta enpresa munduan enpresa kokatzeko aurkezpen ederra ere bai: kalitate ezaugarriak, hobekuntza jarraia, materialak, produktuak, ekoizpen prozesua, esportazioak etab…\nOndoren, Iñigo ingeniariaz, tailerreko lineak eta sinterizazio prozesuaren atal guztiak erakutsi eta bikain azaldu zizkien. Produktu izarra, motorretako balbulak dira, automoziora zuzenduak, alegia: Wolkswagen, Mercedes marka ezagunentzako. Beste hainbat alorretarako ere lan egiten duten arren: igogailu, zerrailetako piezak etab…\nTeknika berezi eta aurreratua da oso: altzairu ahutsa, bestelako metalekin nahastu eta matrizeak erabiliz, prentsa oso berezietan trinkotzen dituzte; ondoren labean gogortzen direlarik. Segurtasun neurri handietaz aparte, pieza prozesu guztian zehar ez da ukitzen!


← Izarraitzeko hamahiru igerilari izango dira Nazioarteko XXXIII. Eguberri Txapelketan\nNeguko Gipuzkoako Txapelketa Azpeitian →\nAsteazkena, 2015 abendua 30 atalean izarraitzie -k publikatua\nAsteartean Nazioarteko Eguberri Txapelketaren 33. edizioa jokatu zen Ordiziko Majori igerilekuan, eta bertan izan ziren Izarraitzeko hamabi igerilari. Lander Uria ondoezik baja izan zen azken momentuan. Maila handiko txapelketa ikusteko aukera izan genuen; Claudio Possi italiarra nagusitu zen gizonezkoetan eta Jessica Vall katalandarra emakumezkoetan. Omar Urbietak entrenatzen dituen igerilariek aukera paregabea izan zuten gailurrean dauden igerilari handiekin lehiatzeko.\nGoizean aurre-kanporaketako serieak jokatu ziren eta Ander Idoeta, Oihana Goenaga, Eva Astigarraga, Aiora Beristain, Jone Goenaga, Joanes Astigarraga, Paula Urrestilla, Maialen Sudupe eta Maitane Goenaga arratsaldeko finaletik kanpo gelditu ziren. Ainhoa Goenagak, Pablo Etxeberriak eta Jon Aizpuruk, berriz, txartelak lortu zituzten arratsaldeko finaletan ospe handiko igerilariekin batera lehiatzeko.\nAinhoa Goenagak bi finaletan hartu zuen parte, 50 metro bizkarren (5. postua) eta 100 metro bizkarren (6. postua), Pablo Etxeberriak 50 metro bizkarreko finalean (6. postua) eta Jon Aizpuruk 200 metro estiloko finalean (4. postua).\nFesta garai hauek ez dira aproposenak lehiatzeko, ia denok eguneroko errutinatik kanpo ibiltzen gara eta. Entrenamendu gutxiago, gehiago jaten da, deskantsu gutxiago eta hori dena txapelketetan nabaritu egiten da. Hala ere, Omar Urbieta entrenatzailea gustura etorri zen taldekideak orokorrean lortu zituzten emaitzekin.\nXXXIII. Nazioarteko Gabonetako sariko aurrekanporaketako emaitzak.\nXXXIII. Nazioarteko Gabonetako sariko finaletako emaitzak\nPost hau Sariak, Txapelketak atalean publikatu zen. Gogokoetara gehitzeko lotura iraunkorra.


Ze ondo pasa dugun futboleko kanpusean! | Bai Nahi Dut\nZe ondo pasa dugun futboleko kanpusean!\nUztailaren 1etik 5era eta 8tik 12rako astetan zehar, bigarren urte kontsekutiboz, emakumezkoen futbol kanpusa ospatu dugu. Bi txanden parte-hartzaileak kirol honetaz asko gozatu dute jardunaldietan zehar, bai banaka baita bere kideekin ere futbol-teknikak ikasiz, hobekuntza, arautegia eta futboleko arbitrajea.\nEskerrik asko parte-hartzaile guztiei jardunaldi hauek gurekin partekatzeagatik eta, orain, zuen uda gozatzeko ordua heldu da!\nJarraian, argazki-galeria batekin uzten dizuegu kanpusaren zenbait uneekin.


Chopinen gauak batu ditu | EIBZko liburutegia\nAusarkeriaz. Hala jokatu omen du Harkaitz Canok Frederic Chopinen nokturnoetan oinarriturik poemak idazteko orduan. «Chopinen musikak ez du behar hitzik. Ez du behar poemarik. Ez du behar ezer».\nEnkarguz iritsi zitzaion egitasmoa, izen bereko musikariak eginik, Arkaitz Mendoza piano jotzaile eta BERRIAko musika kritikariak, hain zuzen ere. Aurrez ere elkar ezagutzen zuten, baina Chopinen eta haren piezek sendotu dute bien arteko harremana, lankidetza. Konpositore poloniarraren nokturnoetan oinarriturik poemak idazteko eskatu zion Mendozak Canori, eta liburuxka-CD batean bildurik aurkeztu dituzte, nola testuak hala hautaturiko musika piezak ere, Etxepare Institutuaren eskutik, eta Donostia Musika eta Kutxa Fundazioa laguntzaile izanik.\nChopin bizi zela argitaraturiko hemezortzi nokturnoetatik zortzi aukeratu zituen Mendozak proiekturako, eta postumo gisa kaleratu zituzten beste hiru piezatatik bi hautatu zituen, eta hamarreko bilduma osatu.\nUrtarrilean jakinarazi zion egitasmoaren berri Canori, eta maiatzean jaso zuen testuen bilduma. «San Frantzisko hiritik bidali zidan hamar poemako altxor eztitsuak, musika ikusi egin daitekeela ziurtarazten du, hamar pintzelkada gozo dira. Hitzaren erritmoan, hitzaren melodian eta hitzaren fantasiazko hegaldian maisu agertu da Cano, sorpresa zoragarria izan da nokturnoek lortu duten lilura» idatzi du musikariak liburuaren hitzaurrean.\nHilabete eta erdi inguruz «behin eta berriro» entzuten zituen Chopinen piezak Canok, eta «modu inpresionista» batean erabili zituen poemak sortzeko. «Iradokitzen zidatenetik abiatuta uzten nuen neure burua joaten. Badirudi, eta neuk ere hala pentsatzen nuen, poemak izan behar duela zerbait zeure barruan modu intimoan gainezka egiten ari dena eta gero idazten duzuna, baina batzuetan bideratu daiteke, eta hau izan da adibide horietako bat», zehaztu zuen atzo Donostian eginiko aurkezpenean.\nPoemek ere, ezinbestean, «tonu krepuskularra» dute, idazlearen hitzetan. «Eta badaukate idazketa errazten duen tonu inpresionista doi hori ere, malenkonia puntu batekin. Baina saiatu naiz umore printza batekin zipriztintzen noiz edo noiz». Tonu bikoitz horren berri ematen du, esaterako, Bokazioa izeneko poemak. Honela dio. «Mundu guztiak izan beharko luke bokazio bat. Eta zer, lausotu eta desagertzea balitz nirea? Zer? Behingoagatik arrazoi emango lidakeela biologiak».\nChopinen nokturnoek literaturarekin lotura izan dute aurrez ere. Gerardo Diego poeta espainiarrak idatzi zuen Ofrenda a Chopin lana, eta hura euskaratzeko aukera ere izan zuten burutapenetan Mendozak eta Canok, baina, azkenean, testuak sortzearen bidea hautatu zuten.\nArkaitz Mendozarentzat, «amets gauzatu» bat da Chopinen nokturnoekin disko bat grabatu ahal izatea, estreinakoa gainera; «gehien identifikatzen naizen musika da. Nire musika ikasketetan beti egon da presente Chopin. Askatasuna eman dit batez ere. Begiak itxi eta disfrutatzeko musika da».\nGrabaturiko CDan Chopinen musika da entzun litekeena, huts-hutsean, hitzik gabe, baina Canoren hitzak entzuteko aukera izango da azaroaren 19an (20:00etan) Donostiako Viktoria Eugenia antzokiko klub aretoan Arkaitz Mendozak berak eskainiko duen kontzertuan. Ekaitz Unai Gonzalez aktoreak errezitatuko ditu Canok sorturiko poemak\nKategoria Berria egunkaria, Liburua, etiketak 2014, Arkaitz Mendoza, Berria, Donostia Musika, Etxepare Institutua, Frederic Chopin, Harkaitz Cano, Kutxa Fundazioa, Liburua, Malgua da gaua by Amaia. Gorde lotura.